
Sha Ki Nongpule 


Sngew kmen, sa shisien pat, ban iakynduh biang 
bad phi ki riewstad, ki riewpule, lyngba kane ka kitab 
barit jong nga, ia kaba la ai kyrteng Ka Kitab U Job 
Kum Ka Drama, l^hse, da kane, kan pynieng shkor 
bad pynang muid ia shibun ki paralok (ngam ong 
parabangeit) Khristan ha ka bri u Hynhiew Trep. Kum 
kane ka jingkhniih lynti kan nym jia pat ia kito ki 
riewstad bad ki kritik jong ka Baibyl. Kan ym 
pynsngew phylla ei ei shuh, khamtam eh, ia ki 
riewstad bad ki nongpule baieit jong ka Khasi De- 
partment, NEHU la ki te kam durn shuh. 

Bale! la sngew donkam eh ban thoh bad pynmih 
ia kane ka kitab? Namar ba ka lyngkha jong ka 
Bishar Bniah (Criticism) ka dang iai sah shrah ha 
kiba bun ki liang, namar ka jingduna than jong kine 
ki jait jingthoh, namar ba ka jingdawa ban don kum 
kine ka jur than, la pynkhohreh ban iakyrlur ha ki 
stir jong ka. 

Nangno pat kane ka jingthoh ka la mih? Kum ban 
jubab noh ia ka jingkylli, sngew dei eh pat ban 
iakynjut kti bad ki nonghikai ka Khasi Department, 
NEHU, mynba ki hukum ieit ia nga ban lur ia ka 
lyngkha ha ka klas (nga mut semester). Dei ruh namar 
ka jingiakyrshut jabieng bad ki paralok nongpule 
hapoh klas ba la nang kham pynproh ia ka jabieng 
u nonglhoh, la nang kham pyniar jylli jingstad ban 
iohi kham sha jngai sha u pud u sam bym pat iohi. 
Namar kane ka daw, ym lah lait na ka jingsngew dei 
hok ban iakynjut kti bad ki ruh: baroh kito kiba 

mynta bad kiba la dep ha ki snem ba la leit. 

La kane ka Kitab U Job, hapdeng ki kitab bakhraw, 
ka la rim shisha ha ka pyrthei jingthoh jingtar; pynban 
ki sla jong ka, la kum ki jong u dieng shiteng rta, ki 
iai im bad jyrngam khrek khrek. Ngam shym hikai ia 
ka kum ia ka sobjek kyrpang ha ka skul thioloji. Ka 
bhah-pule ba la mang da ka Unibersiti kam shah 
lynti ban hikai kumta. Da kumta kein, ban pynbiang 
hukum, nga hikai ia kane ka Kitab donnam kum ka 
‘drama jong ka jingim*. Ka snap thioloji kan jah dam 
sha kyndong kynhoit lada ym iohi shuwa ia ka tusbir 
‘drama* jong ka. Ka long la kum ka doh kaba jwat 
palat, haba la phon musli musla, hynrei kaba bang 
sat. Kam pher te ma, lada hap pajait bad ktha shngiam 
rai ia ka. 

Namar kane ka daw, la hap ban wad jingiarap na 
kiwei kiwei ki tlong jingtip kiba bun. Ha ki jaidbynriew 
bad ki ktien bapher jong ka pyrthei, ka Kitab U Job 
ka la pynkha da ki spah bad ki hajar ki doktor kot. 
Kyrmen ba kum kata ka sngi kha kan urlong ruh 
lyngba ka Khasi Department, NEHU. 


S. 8. Mq/aw 

1 


Kim Ju Don Thiatar 

Sngew p hylla shibun, lehse, ban tip ba ki Jiw (Hebru) 
ki lon^ ka jafflS^nnew ^ bym ju don tKiatar (tiieatre). 
ka dei kawei na ki jin^ong ba i^rpang Jong ka ha ka 
liang ka thoh ka tar. Nameu'.ba kam don thiatar kam ju 
don lynsan ialehkai (stage), bad namar ba kam don ia 
kine kam ju don drama. Y m iu don nongthoh drama 
ha ki Jiw; wat haba ia ka thoh ka tar jong ki la ftiew 
kum kawei na kiba la rim bha ha ka pyrthei bad kaba 
la iaid sha khmat eh. Ki riewstad jong ki ki la p 3 mmih 
shibun ki jingthoh jingtar ha ka prose bad ka poetty. 
Hynrei ym ju don drama ne pie ha ki. 

La kumta ruh ki snap jinglong kyrpemg ki pyni shai 
ba ka dur jingim bad longbriew manbriew jong ki ka 
don ia ki snap drama (dramatic elements in life). Haba 
shah shitom na ki iingivnjar bakhra w ki pyni da ka 
kam. Ki ju phong ia lade da Id jauri bymi, Id ju kad ia la 
Id jaihkup, ki ju sleh da u pum pum khyndew ne da u 
dpei halor ka khlieh jong ki. U nongiathuh lypa Isaiah 
u phong sh isien d a jpng.u mraw, u da iaid 

ha kawerEa tynj^ongjuig sfaia kawei pa t, kum ka dak 
Ka jingmaham ba ka jaitbynriew kan sa sh^ ring mraw, 
kan shah pynryngkang par na la ri, lymda ki 
nongsynshar ki kylla bamut. (Isaiah 20.2-6). y Esekiel 
pat, shisien, u la khi lyndum ialade; khyndiat na uiil 
u shrir^la joi^ u la ha ka ding bad ia uba sah 

uTai pa^at kyhtmglSaH ha ka Iyer . Kumne'ruh 

u pyiii dak' ba yn sa pjmjot ia ka jaittiynriew. (Esekiel 
5. 1-4). La sot ia kine ki nuksa na u Trawick. Ha ka 
Baibyl, lah ban shem shuh bun kiwei kiwei ki nuksa 
kiba kdew shisha ba ka jaitb 3 rnriew Isreal ka don ia ki 
snap drama ha ka jingim jong ka. 

2 


Kumno kiwei ki kritik ki ong 

U Martin Luther u tei mot ia kane ka kitab da ki 
tien suh syntiew: “Kaba khraw bad iphieng ym kum 
kawei pat ka kitab ha ka Jingthoh Bakhuid”. 

U Thomas Carlyle pat u sien syntiew da ki kyntien; 
“Ka Kitab donnam, ka Kitab jong ki briew baroh! Ka 
dei ka jingiathuh kaba nyngkong, barim tarn jong ngi 
ia ka Sohsat bym kut shuh, - ka Nusib u briew, bad ki 
lynti u Blei sha u hangne ha pyrthei . . . Ym don shuh 
kaba la thoh, nga pyrkhat, ha ka Bible ne shabar na 
ka, ka ban iaiyngkat dor.” 

- On Heroes, hero-worship, and the heroic in history 

Ki don ki kritik kiba la buh ia kane ka kitab ha ka 
kyrdan jong ka “dur - daialok u Plato” (Platonic-type 
dialogue). Kiwei pat ki buh ia ka ha ka klas “Ka Jingthoh 
Jingstad”(Wisdom literature). 

U Lord Tennyson pat u iaroh tei nam ia kane ka 
Kitab kum : “Ka poem ba khraw tarn jong ka hyndai 
bad ka mynta”. 

- thoh u Samuel Terrien ha ka “Introduction to Job” 
ha ka The Interpreter’s Bible. 

Dei u Prof. J. F. Genung pat uba la batai bad buh 
dor ia kane ka kitab kum : “ka Epic jong ka jingim ba 
shapoh”. 

Bun pat ki kritik kiba sngew dei eh ban rah ia kane 
ka kitab sha ka mala jong ka Drama. 

U Bishop Robert Lowth u ong ha ka The Interpreter’s 
Bible ba ka dei ka drama, u da nujor pynryngkat dor ia 
ka bad ka Oedipus at Co/omis jong u Sophocles. 

U H.M Keillen pat, ha ka The Book of Job as a Greek 
Tragedy, u bat ia ka nia ba ka dei Im trajedi ha ka 
nomuna Id dreuna u Euripides, u da p 3 aibeit thymmai 
baun pynbiang ia ka rynsan. 

U Prof. George Sprau u la Ig^ntait syndon ban khot 
ia ka ka drama, u da ai daw ba kam don plot. {Litera- 
ture in the Bible. 1932). 

U Prof. S. R. Driver ha ka An Intro, to the Literature 
of the O.T. : 1920, p. 141, u batai shad ba ka kitab u 
Job ka don ia ka thain sohsat (entamglement), ka jingsain 
(development) bad ka law sohsat (solution). 

U R.G. Moulton, ha ka The Modem Readers’ Bible : 
1935 u jer ia ka da “ Ka drama jingstad”. 

Katba u Ernest S. Bates u jer ia ka “Ka Drama 
Philosophi” (philosophical drama) ha ka The Bible 
designed to be read as living literature : 1936. 

Khatduh iawai, la Jan baroh ki kritik ki la pdiang ia 
kane ka kitab k um ka drama shempap , namar ka la 
Jan don lut ia bau'oh ki jor tynrai jong ka drama, kumba 
la mang da u Aristotle ha ka Poetics. 

U Buckner B. Trawick pat ha ka kot jong u. The 
Bible as Literature, p.275, u ong; “Ki jingjia Idba donkam 
tarn ha ka kitab u Job ki jia hapoh ka jingmut 
jingpyrkhat jong u tyngshop p>deng; namar kata ngi 

nud ban pynkylla ia ki kyntien u Genung bad ban jer 
thymmai da " ka drama jong ka jingim ba shapoh”. 
(a drama of the inner life). 


3 

Mano Ba La Thoh 


Naduh mynshuwa haduh mynta, ki paid nongpule, 
ki riewstad bad ki kritik ki dang sah ha ka lyngngoh 
lyngngaih, ki da iai kylli sa kylli: mano ba la thoh ia 
ka kitab U Job? Ki iai tih sa tih, ki iai wad sa wad, 
ban ioh ia ka jubab. Ki hajar snem ki la nang tyllun, 
ka jingkylli ka sah dum bad rieh ha ka jingmaian; 
wat la ki jingpyrshang ban jubab ki la mih bun tylli, 
hynrei baroh ki dei ki jingpyrshang ba mih na ka 
jingtharai. Ym don sakbi satar. ym ioh dulir sabut 
kaba biang bad ai jinghun. 

Uei u nongthoh te? Ym lap ksai ha ka kitab U Job, 
ne ha kiwei ki kitab jong ka Testament Barim, ne 
wat ha ka Testament Bathymmai. U nongthoh hi u la 
buhrieh kyrpang ia lade. Ka mynta mynne ka iai sah 
ha ka maia bad maian. U lyoh ki sakhi satar u iai tap 
dum ia ki jabieng riewstad bad kritik. Lada la lap ia 
u nongthoh, ngin jin da la tip ruh mynno ba la thoh 
ia ka. 

Don ki k ritik kiba ong ba la thoh da u Job uba 
long u tyngshop pdeng jong ka 4rania. Kiwei pat ki 
pyrshang ban pyniasnoh bad ka kyrteng u Elihu, u 
paralok uba saw jong u Job. ^ kiba ong ba <}ei 
Moses, uta u nongialam bakhraw tarn jong ki Isreal, 

uba la thoh ia ki san tylli ki kitab banyngkong eh 
jong ka Bible^r Kita ki kritik ki pynieng nia ba kane ka 
kitab ka don ia ki snap kiba iasriem bha bad ka kitab 
Jenesis. Sa kiwei pat ki kritik, namar ba iohi ia ka 
dur poetry ha ka, ki thew ban ai rai ba la thoh ia ka 
da u Solomon, ba u dei u poet ha ka Bible. Kito ki 
kritik kiba pyrshang ban bishar na ka.liang ka histori 
ki thew ban ong ba dei u Esra uba la thoh ia ka. 

Mynba ki buh ia ka kyrteng u Job, kum u 
nongthoh, ki sa sei ki nia ba ka daialok kaba bun eh 
ha ka drama dei ka jong u Job. Nalor kata, u la im 
sa jin 140 snein hadien ka jynjar trah jong u; kumta 
11 la ioh byllai kyrhai ka por ban khot-kynmaw ia ka 
jingjia baroh kawei bad ban buh jingthoh ia ka. Hynrei 
ki ar tylli ki dkhot kiba khatduh ki la pyniap bad 
kyntait syndon ia kane ka nia. U Job um lah ban 
thoh ia kitei ki kyntien. Dei uwei pat u briew uba, 
lehse, u la iohi ia ki sngi bakhatduh bad ia ka jingiap 
u Job. U Roy B, Zuck u thoh: 

It was not uncommon in Old Testament times 
for a person to record events about himself in 
the third person. Of course, someone else may 
have written the last two verses, which tell of 
Job’s age and death. That too was not uncom- 
mon. (Job: 9) 

La ki riewstad wad jingtip kim pat lap satia ia u 
nongthoh jong ka kitab, la ki kritik ruh kim pat lah 
ban kubur nia ia kano kano ka rai; h 3 mrei ka jingpyni 
nia jong u Albert Barnes ka lam pynngeit bad 
pynkohnguh ia kiba bun ki riewstad. 

U Barnes u pynkut nia ban ong ba dei u Job hi 
uba la thoh ia ka kitab jong u ha ki sngi ki snem kiba 
hadien, ynda la wai lut phar ki jingshah shitom baroh, 
ynda u la ioh mad biang ar shah ia ki soh ka 
jingmanbha bad jingkyrhai jong u. Kane ka parom 
jingthoh ka la iaid na ka pateng sha ka pateng. Kumno 
re kumno, ka parom ka la poi sha ki shkor u Moses, 
lane ka jingthoh ka la poi syndon sha ki kti u Moses, 
mynba u don ha ri Midian katba u dang shakri ia ki 
jingri jingdub jong u Jethro, u kthaw kurim jong u. 
Lada kumta, kane ka jia hadien ba u la phet iap na 
ri Ijipt. U Barnes u ngeit ba u Moses u la shim ia 
kane ka jingthoh kum ka jingai sha ki para Hebru 
kiba ^ah jynjar sat ha ka jinglong mraw ha Ijipt. Ka 
kamram ka long ban aiti lut ha u Blei, u ban sa 
P3mphong pansngiat ia ki da ki jingkyrkhu ba kyrhai 
ia la ki briew. (Job vol. I, page xxvii). 

4 


Ka StaU Thoh - I 

La pynlong ia ka kitab baroh kawei da ka prose 
bad ka poetry: khyndiat ka prose bad bun eh ka 
poetry. La sdang da ka prose (lyn. 1&2); pynbud da 
ka poetry (lyn. 3 - 42,6); pynkut pat da ka prose (lyn. 
42. 7-17). Nangne ngi iohi bad sngewthuh ba ka 
metbah jong ka kitab ka dei ka poetry. Kumta ka dur 
jong ka ka long: prose + poetry + Prose. Ngan pharia 
ia kine ki lai lyngkhot da kumne harum: 

A. Ka Tien Ruidphang (prologue), ha ki ar tylli ki 
lynnong ba nyngkong bad ha ka sur prose, ne ka 

thoh madan. Ka setting jong ka ka dei ha Bneng 
bad ha Pyrthei. Ka Ruidphang baroh kawei ka dei 
ka lyngkhot histori, kaba mut ka dulir jingthoh ia 
ka jingjia ba shisha. Ki mat ki long : 

a) U Job u briew uba bha ha ka pyrthei kaba pop-ka 
pyrthei ki jingsniew bad ki jingjynjar. U briew uba 
riewblei bad uba man kyrhai ha kiei kiei baroh 
(lyn. 1.1-5). 

b) Ka suih bneng ka sdang ban dum tiw. Ka jynjar 
trail ka wan hap shop kyndit kyndit; da ka 
jingtynjuh ba nyngkong (1.6-22), bad da ka 
jingtynjuh ba ar (2.1-10). Ha ka shiphang por, 
kylla syndet khoit ka nusib bha jong u Job. 

k) Lai ngut ki paralok u Job ki wan poi, ban pyntngen 
bad ai mynsiem ia u lok ba shah jynjar khop. 
Kaba ki iohsngew bad ki khmih lynti kam iakot 
shuh haei haei ruh bad kaba ki iohi da la ki khmat. 
La dum buit jlang ka mut ka khan ki nongiasyllok. 
Shi taiew kynthih kim lait thylliej. (2.11-13). 

B. Ka Lyngkhot Poetiy, naduh lyn. 3-42.6, ka dei ka 
metbah jong ka kitab. La thoh ia ka ha ka jait 
poetiy jong ki Hebru ia kaba la tip kum ka Fatal’ 
lelism. Shaphang kane, ngan sa kdew kyrpang. Ki 
mat ha kane ka lyngkhot poetry ki long: 

I. Lyn. 3-14 : Ka jylli tai nia ba nyngkong, (first cycle 
of speeches), hapdeng u Job bad ki lai 
ngut ki lok nongpyntngen jong u. 

a) La sdang kren da u Job ha ka dur jong ka mono- 

logue. U tim ia kata ka miet ba la pun ia u, ba la 
seng khun ia u. U tim ia kata ka sngi kha ha kaba 
la kha ia u sha kane ka pyrthei. U tim ia kane ka 
jingim ba u don mynta. Khatduh u pankwah ia ka 
jingiap ba kan dkhat noh kloi ia ka jingim jong u, 
khnang ba ka jynjar kan wai noh. Lah ban niew 
ia kane ka lynnong kum ka Jingrwai Bynhiaw 
(Lamentation) jong u Job. 

b) Lyn 4-5 ; Ka jingkren ba nyngkong jong u Eliphas. 
Ban kren nyngkong da uba la kham rangbah eh 
ka dei ka akoi bad burom briew jong ka juk u Job. 

k) Lyn. 6-7 : Ka jubab pynphai nia jong u Job, halor 
ka jingkren jong u Eliphas. Ka la shim ia ka dur 
jong ka dibet kaba shisha shaphang ka phang- 
kren (theme) jong ka kitab. 

d) Lyn. 8 : Ka la dei ka pali jong u Bildad, imat u 
kham pdeng rta. Kumba la ai ksai da U Eliphas, 
la buddien da u Bildad ban bynrap nia ba ka 
‘shah jynjar dei ka bainong jong ka pop’. 

e) Lyn. 9-10 : Ka jingpynphai nia kylla jong u Job, 
ban khylliap ia ki nia jong u Bildad. U said da bad 
said hok ia la ka jingim ba la leit noh. 

g) Lyn. 1 1 : La poi sa ka pali jong u Sophar, lehse uba 
rit rta eh na ki lai ngut. Da ki ktien ba kham khor 
ban ia ki ar ngut, u la kren kynthah jur ia u Job 
kat haduh ba la pynmong shibun ia u nongpang. 

ng) Lyn. 12-14 : U Job u jubab pynphai nia shuh 
shuh halor ka dibet jong u Sophar; kyllum ruh u 

da pyrshang pyniap ia ki nia jong ki baroh lai 
ngut. 

II. Lyn. 15-21 : Ka jylli tai nia ba ar, (second cycle of 
speeches), hapdeng u Job bad ki lai 
ngut. 

a) Lyn. 15 : Ka sien kren ba ar jong u Eliphas, da u 
thylliej uba la kham eh khcr kher. U sei da ki nia 
kiba kham khor, la kum ki khnam bad ki speh ha 
ka shadem jong u Job. 

b) Lyn. 16-17 : Ka pali dibet jong u Job. U la ngiah 
bad jlep ia la ki lok. U pyrshang bynshet ia ka 
jynjar la jong ha u Blei. 

k) Lyn. 18 ; Ka sien kren ba ar jong u Bildad uba la 
kawiat sympat ia u Job ha ban da hun jai. U snoh 
rdin ha lea nusib jot u bymman' 

d) Lyn. 19 : Ka jubab ba shynna bha jong u Job. 
Kane ka lynnong ka dei ka pdeng jong ka plot. U 
Soitan u la rem thiaw. 

e) Lyn. 20 : Ka pali dibet ba ar jong u Sophar, u 
briew bym lah shah shuh bad uba la kiew snam 
ka jingdom. Ki ktien jong u la kum ka bih seih 
iong. 

g) Lyn. 21 : U Job u pynphai ktien ban jubab ia u 
Sophar. Ka jingbymman bad ka jingiap ki iapher. 

Jingkynthoh : baroh laingut ki la kylla nongshun ia 
u Job. 

III, Lyn. 22-31 ; Ka jylli tai nia ba lai, (third cycle of 

speeches), hapdeng u Job bad ki ar 
ngut. 

a) Lyn. 22 : Ka pali tai nia ba lai wat jong u Eliphas. 
U la kynnoh syndon ba u Job u leh ki kam pap ha 
ka imlang sahlang hi. 

b) Lyn. 23-24 ; La jubab biang da u Job uba sngew 
ba ka jingshah jynjar jong u ka long ka bym shong 
hok satia (undeserved suffering). Katba l^wei kiba 
dei hok ki laid laitluid laitlan. 

k) Lyn. 25 : Ka siSn kren ba lai wat jong u Bilbad. Ka 
daialok ba lyngkot jong u, tang 6 dkhot, ka kdew 
shisha ba u la jan lut Iyer. Um sngew don nia 
shuh, lait tang ban shu ban ia kajuh bad pynbud 
ia ka jong u Eliphas. 

d) Lyn. 26-3 1 : Ka jubab ba jrong jong u Job. Ha ka 
lynnong 26 u pynphai nia tang ia u Bildad. Naduh 
27 ter ter, u kynther lut la ki nia pyrshah ia baroh 
lai ngut. U la pynksan ia la ka jingim bad jinglong, 
hooid u da kynnoh ruh ia u Blei. 

Jingkynthoh : Ha ine i jylli tai nia ba lai, u Sophar 
u la shu sngap noh jar, khlem kren ei 
ei shuh. Ka pyni ba u la rem ha ka 
dibet, Dei na kata ka daw ba u Job u 
sangeh kham slem por, namar u nang 
khmih lynti ba u Sophar un shim biang 
la ka khep jong u. 

IV. Lyn. 32-37 : Ka jylli jingkren jong u Elihu, ha ki 

saw bynta : 


16 



(a) Ki dkhot 1-5 jong ka lyn. 32 ki dei ha ka prose. Ka 
dei ka kynja lamphang ia une u tyngshop u bym 
shym la iashim bynta ha ki jingiatai nia. U la sngap 
jar namar u don ka daw. 

(b) Na ka dkhot 6 la sdang biang ka dur poetry. La 
sdang ruh ia ka daialok jong u Elihu. Ki lyn. 32, 33 
ki pynlong ia ka bynta jingkren ba nyngkong jong u: 
ka lyn. 34 ia ka bynta jingkren ba ar; ka lyn. 35 ia 
ka bynta ba lai; ka lyn. 36 ia ka bynta ba saw. 

* Jingkynthoh : Hadien ka daialok jong u Elihu, u Job 
ruh um shym la phai ktien shuh. Balei 
mo? Ka pynlyngngoh shibun ia ki 
kritik. Hynrei ka paw ba ki nia jong u 
Elihu ki biang bha bad don nongrim, 
ba wat u Blei hi ruh u pdiang ia ki. 

V. Lyn. 38-42.6 : Ka jylli jingkren jong u Blei ha u Job. 

(a) Ka jingkren ba nyngkong jong u Blei, (lyn. 38-40.2) 

(b) Ka jubab u Job ia u Blei, (40.3-5) 

(k) Ka jingkren ba ar jong u Blei, (40.6 - 41) 

(d) Jubab biang u Job ia u Blei, (lyn. 42.1-6). 

Na ka bynta ia lade, u Job u la kylla kaba mut, u la 
panmap na u Blei bad u Blei .u pdiang sngewbha ia 
ka jingduwai jong u. 

K. Ka Tien Pynwai (Epilogue), lyn. 42.7-17, ka wan 
biang ha ka stail thoh prose. Ka dei ka dulir histori. 
Lyngba ine i lyngkhot prose, la iathuh khana, la 

pynrem, la pynksan bad la pyntuid biang ia Id 
jingl^khu. 

(a) Lyn. 42.7-9: U Blei u la dumok tyngeh ia ki lai 
ngut. U la bitar namar ka jingkren jong ki shaphang 
u Blei ka long kaba bakla. Ki la dei bad kylla 
bamut ban pan map na u Blei. La dei ia ki ban 
pan jingiasuk bad u Job da ki jingkftia ainguh 
thang. U Job rub u la map ia Id da ka jingduwai. 

(b) Lyn. 42.10-17 : Kyrhai ki jingbha bad jing(lQrrkhu 
na u Blei ki tuid biang sa shisien ha ka jingim u 
Job. Ar shah u ioh pdiang na kaba u la ioh 
mynshuwa; la ki jingl^khu ha ka met bad ka 
m}msiem de. 

Jingkynthoh : Da ine i Tien I^wai, la pynkylla ia 
ka plot na ka dur shemlanot sha ka 
dur shembha shemmiat. 

5 


Ka StaU Thoh - U 

Kumba la kdew ha ka bynta I, la thoh ia ka kitab 
U Job baroh kawei ha ka dur poetiy, lait noh tang ka 
prolok bad ka epilok. La niew ia ka ka drama ha ka 
poetiy. Nangta ia ka poetiy la thoh ha ka rukom jong 
ka Parallelism. Kaei keih ka parallelism? Ka dei kawei 
na ki jait poetiy ba kongsan jong ki Hebru. 

Phylla toi ban iohi ia Id jinglong ba Icyrpang jong 
ka poetiy Hebru. la ka met jong ka ym shym pynlong 

da ka hapkyntien (rhyme) bad da ka khriang (rhythm). 
Namar kata, niar eh ban shem ia ka tara bad khriang 
ha ki jingrwai Hebru. La kumta ruh ki don la ka 
jingkhraw bad jingwan dur ba phylla. 

To ngin phai noh sha ka kitab U Job. La sain dur 
poetry ia ka ha ka Parallelism. Thoh u Cuddon: “A 
very common device in poetry (especially Hebrew 
poctr>') and not uncommon in the more incantatory 
types of prose. It consists of phrase or sentences of 
similar construction and meaning placed side by side, 
balancing each other, . . (A Dictionary of Literary 
Terms : 480, 481). 

Lada shim kyllum, ka parallelism ka don lai jait lai 
rukom, kat kum ka jingbuh jingmang jong u nongthoh 
ia ki kyntien bad synjuk l^yntien ha ka jingmang ia 
ki jingmut jong ki. Kita ki long kumne : 

1, Ka synonymous parallelism : ka dur poetry ha 
kaba ka lain ba ar ka iasriem bha bad iajan eh ha ki 
kyntien bad jingmut la kat ka lain nyngkong. Lah 
ban don jingkyJla kyntien bad jingmut tang khyndiat, 
kum ka nuksa : 

(a) ha ka phareng - 

Thou art snared with the words of thy mouth; 

Thou art taken with the words of thy mouth. 

(Prob. 6.2) 


(b) ha ka Khasi > 

La riam ia me da ki ktien ka shyntur jong me; 
La pynngat ia me da ki ktien ka shyntur jong me. 
(Bible Protestant) 

(c) ha ka phareng - 

The floods have lifted up, O Jehovah 
1110 floods have lifted up their voice; 
The floods lift up their waves. 

(Salm 93.3) 


(d) ha ka'Khasi - 

Ka duriaw - bah ka pynjam, ko Trai, 

Ka duriaw - bah ka p 3 mjam ia la ka sur; 
Ka duriaw - bah ka pynjam ia la ka 

jingbyrthen! 

(Bible Katholik) 


(e) Na UJob 3.13 - 

Naba ngan jin da la thiah khop; 

Ngan jin da la thiah suk Igmjai. 

(Bible KathoUk) 

Kham bun ka bynta jong ka kdtab U Job la thoh 
ha ka synon)rmous parallelism. 


2. Ka antithetic parallelism ; Ka kun kaba ar ka 
lam ia pyrshah ne iaid mar khongpong bad ka lain ba 
nyngkong, ha Id kyntien bad jingmut de. Don kiba 
kh 2 un suk kham jem, don kiba kham eh kham kyllaiA. 
Kum ka nongmuna: 

(a) ha ka phareng - 

A wise son rejoiceth his father; 

But a foolish son is the grief of his mother. 
(Prob. 10.1) 


20 



(b) ha ka Khasi - 

U khun uba stad u i^rnlong u kpa uba kmen; 
Hynrei u khun uba bieit u long ka jing^diia ia la 

ka kmie. 

(Bible Protestant) 


(k) ha ka phareng - 

The ox knoweth his owner. 

And the ass the crib of his master; 
Isreal knoweth not, 

My people understand not. 


(d) ha ka Khasi - 

U masidab u dang ithuh ia la u trai. 

Bad ka kada ia ka sh}mgoid u iQmrad lajong; 
Hynrei ka Isreal te kam tip ei-ei shuh, 

Bad ki paid-bynriew jong nga kim sngewthuh 

ei-ei. 


(e) Ha U Job 16.20 - 

Ki lok jong nga ki kyniw bein ia nga; 

Ka khmat jong nga ka phlei da ki ummat ha u Blei 
(Bible Katholik) 


3. Ka synthetic parallelism : ka lain kaba ar, kaba 
led, ter ter ki nemg pyniar, pynpait pnat pynpedt shnat 
shuh shuh ha ki I^ntien bad jingmut jingpyrkhat, 
nedor kaei kaba la don ha ka lean ba nyngkong. La 
nang bynrap shuh ki ^ntien ban pynkhleufi ia ka 
jingmut bad jingp 3 rrkhat ba la paw nyngkong. Kum 
ka nuksa 

(a) ha ka phareng - 

These two things are come upon thee; 

Who shall bemoan thee? 

Desolation and destruction, famine and the sword; 
How shall I comfort thee? 

(Isa. 51.19) 

(b) ha ka Khasi - 

Pha la ngat ar-ban ki jingkordit- 

Don mano sha ba sngewsynei ia pha? - 

Ka jingpynjot bad ka jingjulor, ka ’nemsniew 

bad ka waitlam - 
Don uei u ban pyntngen ia pha? 

(Bible Katholik) 

(k) ha ka phareng - 

I am black, but yet beautiful, O daughter of 

Jerusalem; 

Like the tents of Kedar, like the pavilions of 

Solomon. 

(Cant. 1.5) 

(d) ha ka Khasi - 

Nga long ka baiong, hynrei ka babhabriew, 
Ko khun - kynthei Jerusalem, 

La kum ki iing jain ka Kedar, 

La kum ki pyrda u Solomon 
(Bible Katholik) 

(e) Ha UJob 4.19,20 - 

Katno lei lei ia kito kiba shong ha ki iing 

dewbjrrtha, 

Kiba seng nongrim ha u khyndew, 

Kiba shah khniot kum u khniang. 

Hapdeng ka step bad ka miet ki la Iko pom; 

Ki shu iap^ jynduh-jyndam, khlem don ba 

suidniew. 

Ka jingkynthoh : Kumta, na ki nuksa ba la sot tang 
khyndiat tylli, ngi lah ban 
sngewthuh ba ka kitab U Job ka 
l^thup lut ia baroh lai ki jait jong 
ka parallelism. Dei u Prof. Lowth 
uba la pynkohnguh ban iapdiang ia 
kine ki lai jait, hadien ba u la pule 
bniah bad eksamin bha ia ka po- 
etiy Hebru. Kren lynthoh u Barnes 
halor ka paraUelism da kumne: *The 
grand peculiarity of the Hebrew po- 
etiy, however, is the parallelism.” 
(Job vol.1 : xxxiv). 

6 


Bad ki Trajedi ki Grik - I 

Ka kitab U Job, lada ianujor, ka don ka jingiasriem 
bad jingiajan bad Id trajedi jong ki Grik; khamtam 
lada pyrshang ban thew ban woh na ka liang ki jor 
tynrai bad ki ml jong u Aristotle. Ngin iapeit khyndiat, 
hato ki hynriew tylli Id jor tynrai ka drama ki don ne 
em ha ka kitab U Job. 

1. Ka drama ka dei ban don ia ka Fable lane ka plot. 
Khlem ka plot ym ju don ne long drama, la ka 
jingiatynrop lang jong ki jingjia bapher bapher, kawei 
hadien kawei, bud ter ter, la ftiew ba ka dei ka plot. 

Ki jingjia ki jia nameir ba don ki daw kiba long ka 
th 3 rmniei jong ki. Ka thiori jong ka daw ka donkam eh 
ha ka drama shempap. Ki jingjia ki lah ban long kiba 
bha ne kiba sniew. 

U Job, kum u tyngshop pdeng, u shah jynjar shah 
shitom. Ka jingjynjar jong u ka mih na ki daw, la ym 
del ka jong u hi. Lah ban sngew thikna bha ba ka 
jingpang, da ki tohjaw shi rynieng, ka dei ka daw. 
Lait nangta don ki daw ba na sha lyndet: ka daw jong 
u Soitan bad jong u Blei de. 

2. Ha ka drama, don ki tyngshop puron. Ka longbriew 
manbriew ka l^mthup ia Id jait jinglong bapher (human 
qualities); la ki dei ki jinglong babha ne basniew, bahok 
ne bymhok, baitynnad ne baisih. Ha ka trajedi, ieng ka 
plot ha khmat eh, bud sa ka longbriew manbriew; lane 
kham donkam kaba nyngkong ia kaba ar. 

Ha ka kitab U Job la don khyndiat ki tyngshop. 
Kim paw kum kiba sniew kumba mut ma ngi ki briew 
ha pyrthei. Hynrei ki pynpaw ia la ki jinglong ba 
kheun kyrpang. U Job u paw kum uba hok, uba janai, 
uba tieng Blei, uba kiar na kaba sniew. Ki lai ngut ki 
paw kum ki paralok bajan eh jong u Job, hynrei ki 
kylla nongshun ia u. Ba wat u Blei, u Soitan, nalor 
u Elihu de, ki don la ki jinglong. 

3. La pyntuid ia ka dreuna da ka jingpyrkhat (thought). 
La pynlong ia kane ka thwei pyrkhat da shibun ki 
s)milx>h jingmut jingpyrkhat (ideas). Ki lah ban long 
Idba dei ne kiba balda. 

la U Job la niew kum ka drama jong ki jingpyrkhat 

(drama of ideas); namar kata la ju ong ia ka ka ^drama 
jingstad’. Ka tyUun tai^ ha ki jingmut jii^yrkhat; 
tang khyndiat eh Id kam ki jin^h da ki dkhot met. 

4. ka Dikshon. La pynlong ia ka dikshon da ka 
jingiasynrop lang jong ki kyntien ne ki sjmjvik kyntien. 
Ki symboh l^tien ba la jied shiah da M nongthoh ki 
don la ka dur bad ka dor; ka jingitynnad bad jingiphuh 
iphieng ka shong shikatdei ha ki l^nntien. Ki pynsngew 
bang bad pynsngewtynnad ia ki nongpule bad 
nongsngap kumjuh. Ha Id symboh iQrntien ruh, ba la 
thaih oh shrong oh shrup, ka shong ruh ka thwei 
jingmut jingpyrkhat ba la ksam ngam jylliew shaduh 
ki pain bad khleih shyieng jong ka mut ka khan 
pyrkhat. 

Ka kitab U Job ka jop thiaw ha kane ka liang. Ha 
Id sla jong ka don ka jingmanbha bad jingriewspah Id 
symboh kyntien. Ki ai rong ai rup da ka sur prose 
bad poetiy. Ki suh jylliew sha Id diwei niamra bad ki 
kynting soit sha ka scdiit bah jong ka mut ka khan 
pyrkhat briew. Ki phuh ki phieng bha ha ki khmat 
jong ki stad pyrkhat (philosopheij, ha Id khmat ki 
stad - niam, ha kd khmat jong ki stad-blei (theolo- 
gian) bad ha ki khmat jong ki artist de. Ka kitab ka 
don haduh 110 tylli ki s}anboh I^tien th 3 munai, ki 
hapax legomena, ia kiba 3 rm shym la pynrung ha 
kiwei ki kitab jong ka Testament Barim. 

5. Ka Spectacle. Ka dei ka synrop jong ki scene ha 
ki dur bad rukom bapher bapher. Ka spektakel ka 
pyni ia ki jaka ha ka por, lane ka por ha ki jaka, ha 
ka jingiadei bad ki jingjia. 

Ka kitab U Job ka pyni ia ki jingjia ha Bneng bad 
ki jingjia ha I^rthei. Ha Bneng la iohi ia ki ar tylli ki 
dorbar bneng. Ha ri Us, la iohi ia ka nongbah bad ia 
ka rudnong Jong ka. 

6. Ka Melody. Ka dei ka jingiasynrop lang khyndiat 
ne bun tylli ki jingrwai, ia kiba ki Grfk ki khot ^ki 
khoros’. 

Lehse, ha ka kitab U Job ym sh}mi la don kaba 
kum kane. Ym donkam khoros ia ki Hebru, namar 
kim don thiatar. 

Jingkynthoh ; Na kitei ki iQmdon haneng, ka biang 
ban khot ia im kitab U Job ka poitri 
drama ; hynrei ka kham biang shuh 
da ka ‘drama Jong ka jingim ba shapoh’ 
(drama of the inner life) kumba la thoh 
u Trawick. Wat ki drama English ne 
drama Khasi Jong ngi ruh kim ju don 
khoros, kim don Melody; ki biang eh 
pat ban long ki drama, lada dei ki 
tradegy ne ki comedy. 

Bad ki Trajedi ki Grik - II 

1. Kham bun na ki trajedi jong ki Grik ki sdang ia ka 
drama jong ki da ka prolok (prologue), ka long kum 
ka Tien Ruidphang aiu re. 

Ki lynnong 1 bad 2 jong ka kitab U Job, ba la thoh 
ha ka prose, ki pynlong ia ka prolok. 

2. Ki drama jong ki Grik ki ju pynkut pynwai da ki 
Epilok (epilogue) ia kaba la ju khot ruh Tea exodus’. 
Ha U Job ruh don ka epilok, ha ka lynnong 42. dk. 
7 - 17. la kane ka epilok la thoh ha ka dur prose. 

3. Ki drama jong ki Grik ki ju pyndonkam ia ki 
nongrah khubor (messenger), ia kiba la pyndonkam 
ha ka plot, khamtam ban bteng ia ki jingjia lane ban 
pvnpaw ci ei. 

Ha U Job ruh la iohi ia ki nongrah khubor, imat 
yra duna ia ka saw ngut ei ei. Lyngba jong ki u Job, 
kum u tyngshop pdeng, u ioh jingtip shaphang ka 
jingduh noh ka spah ka phew, ki jingdon jingem, ki 
jingri jingdub, ki shakri shakor, ki mraw bad ka jingiap 
noh ki khun jong u baroh. 

4. Ka duex ex machina ka dei ka bynta jong ki 
drama. Lah ban dei ka kynja bor briew, bor Blei, bor 
mariang de. Ki Grik ki ju don ki Oracle, lyngba u 
Lyngdoh ne ka Lyngdoh, ban kren blei ne iathuh ei 
ei kaba rich. 

Ha U Job ka eriong ka dei ka deux ex machlna, 
lyngba jong ka la sawa ka jingkren jong u Blei. 

5. Ha ki drama Grik don ki bor ba maian: ki blei ki 
dken ki shim, kham bunsien, ia ka bynta jong kata 
ka bor ban pyniaid ia ki kam bad ki jingjia ha ki 
tyngshop puron. 

U Blei bad u Soitan, ha Bneng, ki shim ia ka 
bynta ka bor ba maian ha ka kitab U Job. U Soitan 
lei lei u dei u nongialeh pyrshah, u nongshun jong u 
briew, uta u agent provocateur. 

6. Ym don drama, ha ki Grik, khlem ka plot; bad ka 
plot ka don ia ka pdeng. Don ka thaih sohsat bad ka 
law sohsat ha ka trajedi. 

Ka kitab U Job kam duna ha kine. Ka lynnong 19 
kd pynpoi sha ka pdeng jong ka plot jong ka. 

7. ki drama Grik ki kham pynleit jingmut ha ka 
jingpyrkhat (thought) bad ka kam (action), kham tarn 
ha ki trajedi. Ki symboh jingpyrkhat bad ki jingleh ki 
iaid ryngkat. 

Hooid, ka kitab U Job ka duna shibun ha ki kam 
bad jingleh, hynrei ka khraw palat ha ki jingmut 
jingpyrkhat. 

8. Don ki jingitynnad bad jingbha jong ka plot, lada 
shem ha ka ia ka perlpateia bad ia ka anagnorisis. 
Kaba nyngkong ka dei ka jingkyUa nusib ha ka jingim, 
kaba ar pat ka jingkylla na ka jingbymtip sha ka 
jingtip (from ignorance to knowledge). 

Baroh ar kine ki don ha ka drama U Job, La kylla 
syndet ka nusib u Job: na kaba bha sha kaba sniew 
sha kaba bha. la ki jingjia ha Bneng la buhrieh na 
u Job. la ka daw ka shah jynjar la jong ruh um tip, 
tad haduh ban da pynpaw da u Blei hi, u sa tip shai 
ia ka bym tip. Ha ki Grik ruh, ia ka nusib u tyngshop 
pdeng la rai Ipa da ki blei. 

9. La thoh ia ki drama jong ki Grik na ka bynta ka 
lynsan ialehkai (stage), kum shi bynta ha ka lehniam 
lehrukom, bad kum ka jingiakop ban ioh prais ne buskit. 

Ym shym la thoh ia U Job ban rah halor rynsan 
ialehkai. Ha ka pyrthei Jiw, ym ju don rynsan ialehkai, 
ym ju don thiatar. 

10. U tyngshop pdeng ha ki trajedi ki Grik u hap ne 
kyllon na ka jingbakla bakhraw la jong, la kata kaba 
u da tip ne um tip, kaba u sngewthuh ne um 
sngewthuh. 

Hynrei ha U Job ym don hamartia, la ka daw ka 
wan mih na u Blei, lyngba u Soitan. Ka shah jynjar 
jong u ka dei ka bym shong hok (undeserved suffer- 
ing). Kumta, haba kut, ym don jinghap ne jingkyllon. 

1 1. Hapdeng ka kitab U Job bad ka Prometheus Bound 
jong u Aeschylus don ka jingiasriem jan bha. Baroh 
ar ki tyngshop; u Job bad u Prometheus ki dei kiba 
bha, ki shah shitom pat ha ki bor ba na sha lyndet, 
ki bor maian. 

la u Prometheus bad u Job la leit jngoh da ki 
paralok jong ki mynba ki don ha ka jynjar bad lanot 
khop. la u Job ia kyrkhu biang ar shah bad man 

kyrhai sa shisien. la u Prometheus ruh la pyllait 
biang na ka jingshah shitom da ka bor jong u blei 
Hercules. 

Halor kane ka nia, ong u Trawick: “lah ban long 
ba u nongthoh ka kitab U Job u la tip ia ki tradegy 
ki Grik” kumba la pynngeit bad pynpyrkhat ia kiba 
bun ki riewstad. (p. 273). 

8 


Ka Plot ha ka Drama > I 

Don ki kritik, kumba la kdew sha khmat, kiba ai 
rai ba ka kitab U Job kam dei ne long ka drama halor 
ka nongrim ba kam don plot. U Prof. George Sprau 
u dei uwei na kum kita. Katba u Prof. S. R. Driver, 
ha la ka jingiohi, u shem ba ka drama u Job ka don 
ia ka thain sohsat (entanglement), ia ka jingnangsan 
(development) bad ia ka law sohsat (solution). Da kine 
lai ki snap jinglong u Driver u thew ban ong ba kane 
ka drama ka don ia ka plot; tangba kam iakot rynieng 
bad ka jong ki Grik. Lah ban pynthikna ba kane ka 
drama ka don ia ka plot lai dong (jto dei san dong). 

Ngi iohi ia ka sdang, ka pdeng bad ka jingkut Jong 
ka. Ngin jin da la pynkut nia ban ong ba ka drama 
ka dei ka tragi-comedy, ha ka rukom pyrkhat ba 
mynta. U budlum jong ka plot dei ki jingjia bad ki 
daw, ia kiba ngi iohi shai kyndiang ha kane ka drama. 
Namar ba don ka daw bneng, kumta la kyrsei ka 
jynjar bad ka shah shitom u briew (u tyngshop pdeng). 
U Job u ia ju im bha im miat, ha ka suk ka sain; 

kyndit Igrnsan wan lap ngong ka jingduh bakhraw, 
ka jingiap bakhraw bad ka jingpang bashyrkhei. 

Ka p deng jong ka plot ka iasnoh bah bad ka phang- 
pdeng jbng drama. l& u Job un tim nc em. un 
kyntait ne em, ia u BleL Hangne don u dak jingkylli 
liba heh bha. Tang u Blei bad u Soitan, ha Bneng, 
kiba tip bha ia kane ka jingkylli. Lada u Job u la 
kylla tlot ngai-lyngai ha ka Jingngeit Blei, kata keift 
kan long ka jingk 3 dl 6 n bakhraw Jong u. la kane te u 
Soitan u da thrang hir hir ban iohi noh kloi. 

Dei ha ka lynnong kaba 19 ba luJob U la a i ia ka 
rai kut jong u: long katba long» jia kalbajia; sa tang 
ka jingtep kaba ap ia u. Um shym la kvllpn . Ka thma 
bad u Soitan ka la wai. "ICumta kane ka lynnonj' 19 
dei ka pdeng jong ka plot. Thoh shuh u Trawick : 

The climax is Job’s decision to remeun true to 
God, based on his recognition that God him- 
self will be his “vindicator” (19:25-29). 

The turning _point of the play comes in Job’s 
second reply to BUdad (ch. 19) . . . He con- 
cludes that somehow God himself will ulti- 
mately be his goel, his vindicator, champion 
and defender. (TBAL : 275, 282). 

Te ka translation ha ka Kottxdi Khasi ka pyni ia 
kane ka pdeng jong ka plot da ki Iqmtien jali ba la 
suh syntiew pynit 3 ninad bad pynbang pynthiang bha, 
da kumne: 

Hynrei nga tip ba u nongsiewspah jong nga u 

im, bad ba un ieng tioh ha kaba khadduh ha 
ka kh}mdew. Bad hadien ba la iqrnjot noh 
kumne ia ka snep jong nga, pynban na la ka 
doh ngan iohi ia u Blei : la uta ngan iohi ma 
nga hi, bad ki khmat jong kin iohi, te ym 
uwei pat. Ki khyllai jong nga ki duh noh hapoh 
jong nga. 

lada phin ong, Katno ngin lehbein ia u ! haba 
ia ka tynrai jinglong la shem ha nga; 

To sheptieng phi ia ka waitlam: naba ka 
jingbitar ka pynmih ia ki jingf^nshitom ka 
waitlam, ba phin ioh tip ba don ka jingbishar. 
( 19 : 25 - 29 ). 

Khatduh, poi sha kaba kut ka plot. Ki jingjia kiba 
bud ia ka pdeng ki long kaba law sohsat: la pyndem 
lit ia u Job ( bad ia ki lai ngut ki lok sarong plak) da 
ka ktim aawa u Blei l3mgba ka Iyer langth^, bad 
nangta la pynioh biang ia ki jing^^khu bad jingdap 
l^hai, kiba shlei dap miar arshah. 

Ka Plot - II 

Kan myntoi eh ruh lada thew ia ka plot jong kane 
ka drama da u diengpruh jong u Aristotle, khnang 
ban kham iashai ia ka phang. Nalor kaei kaba la 
batai sha khmat, ha ka lynnong, “Bad ki trajedi ki 
Grik”, ngin iaphai belt, shi lynti mynta, tang sha ka 
plot. Lada la sngew dei shisha ba ka drama ka don 
plot, dang donkam shuh ban kylli, kaba kumno kata 
ka plot ka long: kaba bha ne kaba sniew? 

Lehse, da kaba phai sha kane ka liang, ban lap ia 
ka jubab hap ban leit sha ki kyndon ba la mang da 
u tei u kntik ki Grik hi. Ka plot kan long kaba “bha” 
lada don ha ka ia ki lai tylli ki jor tynrai ne snap 
jinglong: ka perlpateia, ka anagnorisis bad ka 
catastrophe. Nangne, mih shuh sa ka jingkylli: hato 
ka drama u tJob ka don ia kine lai? 

Ka peripateia, kum ka jingkylla syndet ka nusib 
jingim briew, khamtam jong u tyngshop pdeng, ka 
tyllun itynnad shi bun ha kane ka drama. Khlem poi 
pyrkhat, ha mar ba tyngshaih ki sngi jingi m, ka nusib 
u Job ka la shu l<yll^, syndet syndet. YaJ-deLnaJca 
daw jong u, hynrei na ka daw bneng kaba um bna 
eTeT ImaTKan^e ka pher , kh yndiat n e shibun, na 
ka jingmang u Aristotle, 

Kat kum u Aristotle, ka peripateia ka dei ka 
jinglQrlla ka nusib : na kaba bha sha kaba sniew, 
lane na kaba sniew sha kaba bha (a change of hu- 

man fate: from good to bad, or vice-versa). Ha ka 
drama u Job ngi shem ia baroh ar. Na ka nusib bha 
sngi sha ka nusib sniew, hadien pat na ka kupar 
sniew sha ka nusib bha. 

Kaba ar, ka anagnorisis. Ka drama u Job kam 
duna ia kane snap jinglong. Ki jingjia ka drama, 
naduh ba sdang ka plot, ki ia laid, synrop synrop 
lang, bad kane ka snap jinglong. Ka anagnorisis, ha 
u Aristotle, ka mut ka jingkylla na ka jingbymtip sha 
ka jingtip (a change from ignorance to knowledge). Ka 
dei ka jingkylla na ka jingbuhrieh ia ka jingshisha 
sha ka jinglap ne jingithuh ia ka. Lah ban ong ruh, 
ka dei ka jingl^lla na ka jingdum sha ka jingshai. 

Kumta ka kitab u Job, kum ka drama, ka don ia 
kane ka jait jingkylla. La buhrieh ia ki daw bneng na 
ka jingtip jong u Job bad kiwei kumjuh. Balei sha u 
bahok u shah shitom katne katne? Ym don ba tip. la 
kata kaba la buhrieh, la tip, la ithuh hadien. Shuwa 
ban kut ka drama, la lap ia ka daw, la lap ia ka 
jingshisha; lyngba ka atiar jingpynpaw'. 

Kaba lai, ka catastrophe. Ka drama u Job ka don 
ia kane ka snap, tangb a .ha la ka jong ka rukom; ka 
pher na ka jong u Aristotle. Ka catastrophe, ha ka 
jm'^ut u Aristotle, ka thew beit ia ka jingkut jong u 
tyngshop pdeng ha ka drama shempap; uta u lyngshop 
uba la shah rem thiaw ha ka thma jingim, hadien ka 
jingialeh bad jingiaksaid kaba jur. U Aristotle u mang 
ia kane ka snap kat kuni k^ plot shempap, kumta ka 
bud borabor hadien jong ka llw^sohsat (deneoument). 
Dei hangne ba ka drama u Job ka iapher. 

Kane ka snap, kat kum u Aristotle, ka dei ka apod 
(ianot) ia u tyngshop pdeng haduh kaba kut ka plot; 
katba ha ka drama u Job, kane ka snap apod kam 
shym sneh haduh bakut ka plot. Hooid don ka 
jingiaksaid ha u Job, pynban ka law sohsat ka wan 
niih na ka bor bneng. La pyllait ia u Job da ka bor 
u Blei. U Job u kylla nongjop da ka bor uwei pat u 
nongpyllait. U Aristotle te un nym shah ia kaba kum 
kane ka jingleh. Kumta, ka drama ka duna ia ka 
jinglong trajedi kaba shisha. 


Imat , da shisha, ki nongthoh drama ka ri Bil^t ki 
la ioh ksai na kane ka Htab'^u Jo b, ka t hadtlh ha Jd 
la nud ban pynkh.a ia ka jait drama thymmai ba la 
tip da ka l^rteng *tr^rcamedy\ Kumjuh mh, wat 
lada pynkut nia kumne ia ka drama Job^ ka don hi 
ia la ka jong k^ spap apod (catastrophe), kum ba ka 
jingim briew ka ju mad ha kane ka pyrthei., Ka don 
fa ka apod na ki daw mariang, ka apod na ki daw 
briew, ka apod na ki daw jingpang. Tangba ka daw- 
pdeng jong kine baroh ka dei nawei pat. 


Hadien ba la tai bniah ia kine lai tylli ki mat, la 
dei ban poi sha ka jubab ia ka jingkylli ba la buh ha 
khmat eh. Hato ka draima ka don ia ka plot kaba 
kumno? Yn ym^hakla lada pynkut: nia ba ka plot ha 
U Jab ka dei kaba bha., namar ba ka don lut ia baroh 
lai ki snap jinglong; wat lada kan nym ai jinghun 
pura ia u Aristotle jong ki Grik. 

Ka Phang - pdeng ha ka Drama 

Ka jingltylli bakhraw tarn ha kane ka drama ka 
long: balei uba hok u jynjar bad shah shitom, katba 
u bymman u manbha? U nongthoh ka kitab imat um 
shem ka jubab da u briew kaba ai jinghun lut. U Blei 
te u nongbuh u nongthaw ia baroh kiei kiei bad ki 
jingthaw bairn u la thaw ruh ia ka jingbha (good) bad 
ia ka jingsniew (evil). Ka kitab ka iathuh shai ia kane 
ka jingshisha. Ka Parom jingim ha ka jingmut ba 
kynja bneng. 

Balei sha u Job, u briew uba hok uba janai, u 
shah jynjar, u shah shitom. Kum u briew ha pyrthei 
um tip kumno bad balei kine ki jingjynjar trah ki 
wan. U la duh lut ki khun ki kti, ka spah ka hajar, 
ki shakri ki shakor bad ka jingkoit jingkhiah ia lade. 
Ka jingjynjar na ka jingpang ka ban snaiap ia u. Hato 
don shisha mo kata ka Hok (justice) u Blei? Lada ka 
hok ka don, balei pat ki riewbymman ki manbha 
kyrhai? Balei pat ia uba lui lui la lynshop da ka lanot 
khop? Don soh jingbha aiu na kine ki jingshah baroh? 
Kumne kein, u paid khun bynriew shisnieh pyrthei, 
shikhrum ka bneng, u iai buh ia kine ki jingkylli. 
Shem shitom te ban ioh ka jubab kaba shai. Ka kitab 
U Job ka pyrshang ban pyndep kamram ha kane ka 
liang. 

U Jensen ha ka **Summaiy of the theme of Job” 
u la pharia lyngkot da kumne: 

The theme of the Book of Job is summarized 

below, in four parts. 

1. The problem of pain: why do the righteous suffer, 
and the wicked prosper? 

2. The wrong answer of Job’s three friends: Suffering 
is God’s judgement for sin. 

3. The enlightened answer of Elihu: Suffering is God’s 
way to teach, discipline and refine. 

4. God’s perfect answer: Suffering is a test of trusting 
God for who He is, and not for what He does. 

Na kine ki mat ba la buh da u Jensen, la lah ban 
sngewthuh khyndiat khynsoit, malu mala, ia ka phang 
jong ka shah shitom bad shem lanot u briew. Kaei 
kata ka jingshah jynjar (suffering)? Kane ka mut aiu 
ha u khun bynriew? 

Sa u Buckner B Trawick, ha ka kot jong u The 
Bible as Literature (pp. 276, 277), u la tai pynshai 
da kumne halor ka phang-pdeng jong kane ka drama: 

The book is a profound treatment of the age-old 
problem of evil: why do the innocent suffer and the 
wicked prosper? Now, eveiybody recognizes (as cer- 
tainly the ancient Hebrews did) that many sufferings 
are the result of misdeeds, and most people will agree 
that few human beings are entirely innocent of wrong- 
doing; but rewards and punishments in this world do 
not appear to be commensurate with deserts. How 
this fact be reconciled with the belief in a benovolent, 
just and omnipotent Deity? This is perhaps the most 
fundamental question in the philosophy of religion, 
for it is, in effect, an attempt to ascertain both the 
nature of God and his purpose for the universe: jf 

God is all-powerful and all-good, why did he not 
create a universe in which there would be no 
suffering and no sin? Almost all thinking adults have 
considered this perplexing problem, and philosophers 
and theologians have offered numerous solutions; but 
most of these solutions are variations of those 
suggested by the book of Job: suffering is (1) a test 
of man’s goodness and faith, (2) a punishment for 
sin, (3) an admonition and restorative from God, 
(4) a part of the '‘unfathomed mystery” of the 
universe, in which evil as well as good is an 
ingredient, and (5) a challenge to man to remain 
faithful to God and at the same time to preserve his 
intellectual honesty. 

Thoh sa u Alton C. Capps, ha ka kot jong u The 

Bible as Literature, p. 296, da kumne: 

Ka phang ba shoh dei kata ka sohsat ba 
salonsar, naduh mynbarim, ka jingmut jong ka 
jingshah shitom. Lem bad ka sohsat jong ka 
jingshah shitom la tuid lang ka phang jong ka 
jingieit ba len lade. 

Da kumne pat, u Roy B. Zuck u la kren kynthoh 
ha ka kot Job, p. 5, jong ka jinglamphrang: 

“ Balei te kane ka wan jia ha nga?” 

Lyngba ki spah snem ki briew ki kyang ia kata 
ka jingkylli mynba ki saja ha ka jingpang, ki 
iam kthang ha ki khuslai, ki da ngam ha ka 
jingduh. 

Ka jingud, aiu te nga leh ban ioh diang ia kane? 

(injustice), ka jingsngew ba ka jynjar ka palat ia 
kaba ngi shong hok. 

Lehse ia ka nuksa ba kynsai tam Jong ka shitom 
bymshong hok la thoh ha ka kitab u Job. 

Kane ka phaiig-pdeng ka kitab- ka jingshah 
shitom bymhok u briew-ka pynlong ia ka ka 
kitab babang. Ka kitab hi salonsar ka kren ia 
ka dum dngiem Jong ka shah shitom, ka maia 
ba shityllup Jong ka shah shitom bymshong hok. 

Kumta, ka kitab U Job ka iathuh ia ki ar jaid ki 
jingshah shitom u briew ha kn pyrthei: (1) ka jingshah 
shitom ba dei hok, bad (2) ka jingshah shitom bym 
dei hok. Ha ka phareng ngi khot ka ‘deserved suffer- 
ing’ bad ka ‘undeserved suffering’. Kaba nyngkong ka 
wan na ki daw u bnew hi; katba kaba ar ka wan na 
sha lyndet u briew. Ka jynjar u Job ka mih na kaba 
ar, namar ba ka daw ka long ka jmgmaia ha u; namar 
ruh ba kam dei ka daw-bneu , hynrei ka daw-bneng. 
la ka daw-bneng, kiba don ha pyrthei kim tip kim 
bna ei ei. 

Halor kane ka jingshisha, ki jingbatai bapher, ha 
la ki ruKom, shaphang ka jingshah shitom bad ka 
jynjar u Job ha ka drama, ki don la ki nongrim, la 
ki duna pat ban pynbiang pylla lut tang da kawei ka 
jubab. Mynta to ngin iapeit ia kane ka phang-pdeng 
da kumne harum: 

1. Da kumno ki lai ngut ki peit ia ka jingshah 
shitom? 

Ki lai ngut ki lok baieit u Job: u Eliphas, u Bildad, 

Ki lai ngut Id lok baieit u Job: u Eliphas, u Bildad, 
u Sophar ki la iohi da la ki khmat ia ka jingj3mjar 
khop jong u Job. Ki shu iohi, pynban kim mad ia ka 
ha lade. La kum kiba tip eh ia ka bym tip, ki la 
pynhap rai halor u Job, ba pleng u jynjar bad saja 
katne dei namar ki pop ba u la leh ha ka jingim jong 
u. Kita ki pop, lah ban long, kiba paw bad ki bym 
paw. Baroh lai ngut ki phai khmat sha ka mynnor; 
ki aiom, ki por bad ki pateng ba la leit noh. Ka 
mynnor ka iathuh ba ki bymman bad ki riewbymhok 
ki shem jynjar bad shah shitom. Ka jynjar lanot ,ha 
ka mynta long u soh kthang ba dei hok jong ki pop, 
ki kam sniew, kam bymman jong ka mynnor. U Blei 
te uba hok, uba stad de, kumta u ai bainong hok kat 
kum ki kam bymman jong u briew. 

Ha ki lai ngut ki lok nongpyntngen, ki nongiasyllok 
ba la kylla long nongiasylla, ka jingpynkut nia ka 
long ba u Job u shah ha u diengsympat nar jong u 
Blei namar ki pop, ki jingbymman jong u. Namar 
kata, ka jingshah shitom, ha ki, ka dei ka jingai 
bainong hok jong u Blei ia ki nongpop bad ki bymman. 
Kumta ruh ka rnih na ka jingbishar hok jong u Blei 
halor ki pop u briew. 

2. Da kumno u Blihu u peit? 

U Elihu u peit da kawei pat ka khmat, mar 
khongpong ia ka jong kitei ki lai ngut. Kat kum ki 
lai ngut: ka jynjar mynta na ki kam bymman ka 
mynnor. 

Hynrei kat kum u Elihu, la pynhap rai ba u Job 
namar ba u jynjar eh u la kum leh pop. Ki jingjynjar 
mynta ki pynleh pop mynta. U Elihu u phai na ka 

mynta sha ka m3nita; katba ki lai ngut ki phai na ka 
mynta sha ka mynnor. 

Ha u Elihu, kum ban pyni nuksa, u briew uba hok 
uba lui lui u lah ban duk ksew kat haduh ban pynhylla 
nongtuh nonglute ia u. Hadien kata, u shah kem bad 
shah pynshitom. Kumjuh ruh long u Job; namar ba 
jynjar u la leh pop. Da kumno kein u Job u la leh 
pop? Ka pop aiu ba u la leh mynta? Don ar tylli ki 
pop ba u Job u la leh mynta: (a) ka pop jong ka 
jingkynnoh pyrshah ia u Blei, bad (b) ka pop jong ka 
jingsarong-thala ia lade. Kine baroh ar ki mih namar 
ba u shah jynjar eh. 

Ka jingshah jynjar kam dei ka bainong namar ki 
pop ha ka mynnor. Ka jingjynjar, ong u Elihu, ka 
long ban iada, ban lam neiedew lynti ia u briew. Na 
ka mynta u kdew sha ka. lawei. Ka jingsan ka jingim 
briew dei na ka mynta sha ka lawei. Lehse, ha u 
Elihu, ki jingjynjar jong u briew ki long kum ka 
jingkicng ban pun ia ka mynta sha ka lawei ba kham 
bha bad kham phymai. Kumta, ka jingshah shitom 
ka dei ka nongkdew lynti sha ka lawei ban sa wan, 
khnang ba ka jingim kan nang kiew nang san. 

3. Kumno pat u Job u peit ia ka? 

U Job u long ka pdeng jong ka jingshah shitom; 
haba u mad ia ka ha la ka met. Da kumno sha une 
u tyngshop pdeng u khan duriap bad pynhap nia ia 
ka jingjynjar la jong? Ka mut kumno kane ha u? Ngi 
iohi, u Job u la kyntait war ia ka nia ki lai ngut. Jar 
pat u la sngap ha ka nia u Elihu, khlem don kyntien 
shuh. 

I^shah ia ka jingpynrem tyngeh da ki lai ngut, u 
Job u la pynksan t 3 aigeh ruh ia ka lynti la jong ha 
khmat u Blei. U ong ba ka jingshah jynjar jong u ka 
long ka byni shong hok (undeserved suffering), kat 
kum ki lynnong 6:8-13, 7:1-6. U Blei te u la l^lla 
nongshun ia u. Haba kumta, kaei ka jingjynjar? Kat 
kum ka jingsngewthuh jong u Job uba mad ia ka ha 
lade, ka jingjynjar ka dei ka jingpynjot noh ia ka 
jingim (destruction of life), namar u iohi kumba 
ka jingtep ka la jan, (L}^. 14:1-10). 

4. Da koinno u Soitan pat u pyrkhat? 

U Soitan pat, u tyngshop jong ka Bneng, u shakri 
jong u Blei bad u nongshun jong u briew, um don 
jingsngew phoida ei ei lada u briew u leh pop pyrshah 
ia u para briew. Ba u briew un da tim phl^ mar 
khmat ia u Blei, kata ka long ka jingkwah bakhraw 
tarn, bakongsan tarn, jong u Soitan. Ban ‘tim’ ka mut 
ruh ban Iqmtait sjoidon. Bad ka jingkyntait-blei ka 
dei ka jingkren bein ia u Blei (blasphemy). Ban ioh ia 
kane ka thong, ka jingthmu, li Soitan da ka jingshah 
jong u Blei u la pyndonkam ia ka jingpang bad 
jingj}mjar ban l 3 mshop ia u Job. Lada peit thuh na 
kane ka liemg, ka jingjynjar kat ha ka jingmut u 
Soitan ka iapher noh bak na ka jong ki lai ngut bad 
jong u Elihu de. 

Da ka tarajur jong u Soitan, ka jingj 3 mjar ka long 
ka jingkyntait junom ia u Blei. Ka jingjynjar ka long 
ban pynphet jngai bak ia u briew na u Blei, na la u 
nongthaw. Ha u Soitan, ka jingjynjar ka dei ka atiar 
bakhlain bha ban lam sha ka jingbein-blei. Thoh u 
St. Augustine ha ka kot The City of God ba ka pop 

bakhraw tBm jong u briew dei ka ‘privatio Dei’, ka 
jingkyntait noh ia u Blei. 

5. Da kumno u Blei pat u peit? 

Kumno pat u Blei u bated shaphang ka jingjynjar 
u briew uba kum u Job? Hato u mut kumba mut u 
Soitan? Da lei lei ruh em. Lada mut kumba mut u 
soitan, kam myntoi ei ei ruh em ia u Blei ban thaw 
jingjynjar ia u briew tang ban pynjngai ia u na lade. 
Ha u Blei, ka jingjynjar ka don ar jingmut: (1) ka dei 
ka jingpjmroi pynsan ia ka jingim briew. Da ka jynjar 
trah yn neing rah bad kyntiew ia u, kumba la phawer 
da u Elihu uba la dep pynksan ia ka lynti u Blei sha 
u Briew. (2) Ka jingjynjar ka dei ka jingsakhi (dem- 
onstration) ia ka jingbha bad jingngeit. Dei ia kane 
ka jingsakhi ba la niew kum ka jingtynjuh (test). Ka 
jingngeit ka mut ka jingmane blei kaba shisha, kaba 
khuid kaba sngur: kata ka ‘pure worship’. Ka dei ka 
jingsakhi kaba shynna bha ban mane ia u Blei hamar 
ba u long u Blei, ym dei namar kaei (kiei) ba u Blei 
u la leh. 

Ha ka jingiohi u Soitan, ka jingshah jynjar ka long 
ban tim phlak mar khmat ia u Blei; h 3 mrei ha ka 
jingmut u Blei pat ka jingshah jynjar ka long ban iohi 
(ban iakren) markhmat ia u Blei bad ban ioh mad 
shuh ia ka jingaiei jong u. 

Khatduh eh, halor kine ki san bynta ba la kdew 
bad tai haneng, ka la biang eh ia ngi ki nongpule ban 
sngewthuh kham bha ia ka phemg-pdeng (theme) jong 
kane ka drama. U riewhok u lah ban jynjar trah, 
bad u riewbymman u lah ban manbha iQU'hai. La 

kumta ruh, kam mut satia ba u Blei u long u bym 
hok (unjust God). Ka ri Jong ka jingmaia (mystery) ka 
don ha u Blei. Ka ‘undeserved suffering’ Jong u Job 
ka wan mih na kata ka ri. 

11 


KI TYNGSHOP KA DRAMA 


U Job Jong ka drama 


Bun ki kritik kiba lam ngeit ban ong ba u Job u 
dei u briew tang jong ka parom, u dei tang u ‘fictional 
character*. Um dei u briew uba shiaha. Lada iapdiang 
ia kata ka nia, ka mut ba ka Kitab U Job baroh kawei 
ka ieng tang ha ka kyrdan jong ka parom shu thaw, 
lane ka fiction. 

Hynrei kiba bun pat ki nongbatai bad ki kritik bad 
ki skolar de ki la pdiang bad mynjur ba u Job jong 
ka khana u dei u briew jong ka histori, uba la don 
bad im shisien hangne ha sla pyrthei. Kumta, ka 
khana U Job kam dei tang ka parom shu thaw, ka 
dei ka khana shaphang ka jingjia shisha, myn ha 
kawei ka por, myn ha kawei ka jaka. Ka epilok bad 
ka prolok, shai kdar, ki long ki dulir jingthoh jong ka 
histori. 

Ka kj^eng Job. 

Ka kyrteng ‘Job’ ka mut “uba shah pynshitom’, ha 
ka jingmut ba kham tynrai jong ka, kat kum u 
Gesenius. Thik kane ka jingmut ka iahap tar bad ka 

jingjia ka parom. Ha ka ktien Arabik pat, la lap ba ka 
kyrteng ‘Job' ka mut ‘kylla bamut*; lehse namar ba u 
Job u la kylla bamut shisha ynda la kren mar khmat 
da u Blei. 

U prophet Esekiel u la buh ia u Job ha kajuh ka 
kyrdan bad u Nowa bad u Daniel (Es^k. 14:14,20). U 
Jakob u kren shaphang ka jingiaishah u Job (5:11). 
Lait na kine ar jaka, ym don jingkdew shuh ia ka 
kyrteng Job ha wei pat, ha ki kitab ka Kotbah. 

Hangno u Job u la im? 

Na ka epilok la sngewthuh ba u Job u dei na ka 
ri Us. Hangno ka ri'Us ka don? Ka lah ban long ruh 
ka rukom kren pynheh ia ka shnong Us, kumba u 
myllung jong ngi ruh u la ong ‘ngan leit sha Ri 
Sohra'. Ha kiwei pat ki kitab ka Bible, ar sien la kdew 
ia ka Vi Us' ha ki ar jaka. Ka Us ka dei ka ri ki syiem 
(Jer. 25.20); bad ka Us ka kynthup hapoh jong ka ia 
ka Edom, lane ka Edom ka dei ka ri maijan pud jong 
ka Us, (Jingrwai. 4.21). 

Don ki riewstad kiba pyrkhat ba ^ka Us ka la don 
ha ka pyntha seisoh jong ka Bashan, phang shathie 
na Danlaskos; kiwei ki thew ban kubur ba ka Us ka 
don ha Edom, shathie lam mihngi ka duriaw Baiap. 
Don ruh ka sakhi kaba pynshisha ba ka ri Us ka don 
sha mihngi na Edom, phang shatei jong ka Arabia. 
Hynrei ka khana ka ong ba u Job u im hajan ka ri 
shyiap, ka ri jong u kaba seisoh shikatdei eh (1.19). 
Ka kitab u Job kam kdew ei ei ia ka ri Palestine 
(Isreal). Namar kata, ka ri Us ka dei ban long shabar 
ka ri Palestine. 

Hynno u Job u la im? 

Ngi la dep pynskhem hemeng ba u Job u dei u 
briew jong ka histori. Haba kumta, mynno te u la im? 
Ha kano ka por ne ka juk? Eh than shisha ban jubab 
belt ia ka jinglg^lli, namar ba ka kitab u Job hi ka 
sngap jar jar ia kata ka juk. Kam kren shai. Nameir 
kerne ka daw, la buh ia ki kritik ha ki bun jedd ki 
jingpyrkhat bad ki jingthared de. 

Lada u Job, shuh shuh, u dei u briew jong ka 
histori, mynno kine ki jingjia baroh, ha ka kitab, ki 
la jia? Ngi dei ban iashai ba ka por jong ki jingjia ka 
kheina ka iapher shibun na ka por ha kaba la thoh 
ia ka kitab. 

Mynno ki Sabia ki la wan hiar thma, ki da l^nrup, 
ki da rong ki da lute, ki da pyniap de? Mynno kata 
ka ding u Blei ka la hap na bneng (na suinbneng), ka 
da theuig ia ki langbrot bad ki shakri u Job haduh 
ban da iap duh khoit? Mynno p>at ka kynhun Kheddi, 
sa kawei ka jaitbynriew nomad, ha ki lai kynhun, ka 
la lute ia ki ut bad pyniap ia ki shakri? Mynno kata 
ka eriong emgit ka la jia kat bem pyniap lut ia baroh 
ki khun kynthei - shynrang jong u Job? Khatduh eh, 
mynno pat ka jingpang ba shyrkhei ka la ngat ha u 
Job hi? 

Halor kine ki jingkylli baroh, ka pyni shed ba kine 
ki jingjia beu-oh ki la wan lynshop hapoh kajuh ka 
snem, neuneu* ba u Job u la pyndonkam ia ki kyntien 
“ki bned ba la leit” noh; lehse ha shuwa kita ki bned 
u dang don ha ka suk ka sain. 

Katto katne Id kritik ki ong ba u Job u la dap 60 
snem ka rta myn haba kane ka lanot ka la wan lap. 
U living L. Jensen u la buh jingthoh da kumta. La 
ju niew ba u Job u la im ha ka juk kita Id kpa 
tymmen (patriarchal age) jong ka Jenesis. 

Job probably lived before or around the time of 
Abraham. This is suggested by the fact that the 
Book of Job does not mention Isreal’s convenant 
relationship with God, . . . 

Nangne lah ban ioh ksai, malu mala, ba u la im 
ha shuwa, lane marbud meu'bud, ka por u Abraham. 
Lah ruh bem kren kham thikna bha ba u Job u la im 
hapdeng ki ar tylli ki juk: ka juk kut Babel bad ka 
juk ki thawlang tjrmmen (patriarchs). Lada kheiA 
naduh ka Babel haduh ka jingiap u Jakob, kata ka 
mut, la kumno kumno, hapdeng ka 2200 B.C. haduh 
1680 B.C. 

U Roy B. Zuck ruh i kumba u iakubur jingmut 
lang bad kane ka nia. Tang ba u la pynskhem shuh 
shuh da kaba peit thuh na ka jingjlan rta jong u Job. 
Mynba u ngat ha ka shemlanot u la dap 60 snem ka 
rta, hadien ka lanot pat u dang im sa 140 snem, ka 
thew ban ong ba u la iap haba u la kot 200 snem ka 
rta (lah ban tarn ia kata de). Kumta ia kane ka rta 
jong u lah ban ianujor bad ka jong u Terah uba la im 
haduh 205 snem ei ei; nangta bad u Abraham uba la 
im kumba 175 snem; nangta u Isaak uba la im haduh 
ISOsnem bad u jakob uba la im 147 snem ei ei. 
(Roy Zuck: Job, 9) 

Kum u tyngshop pdeng ka drama 

U Job u del u rangbah nongialam ne u kynja 
syiem (sheikh) hapnleng ka kynhun Arab ha Us 
(Ri Edom). Kumta um dei u nong Isreal. U pawnain 
bha, ym tang ha ri Us, hynrei wat ha kiwei ki ri 
sav^dong jong ka. U la ioh ia ka nam “uba khraw tam 
na ki briew baroh ha ri mihngi". Thoh u Trawick: 

The protagonist of the drama is introduced as 
a prominent sheikh - “ the greatest of all the 
men of the east.” (TBAL: page 277). 

U Job u don ki jinglong kiba kham pher bad 
kyrpang shisha. Na ka epilok ngi iohi ia ki saw tylli 
ki jinglong; (1) u long uba janai, (2) u long uba beit, 
(3) u long uba sheptieng ia u Blei, (4) u long uba kiat 
noh na kaba sniew. (Bible Protestant). 

Kat kum ka Bible Katholik pat, la pynkylla Khasi 
ha ki kyntien ba sngewtynnad bad ba pynshai, da 
kumne: "... uba khlem thohbria bad uba iaid hok, 
uba tieng-Blei bad u bym ju kwah kam-sniew kam- 
smeh.” 

Wat u Blei, ha khmat ka dorbar bneng, u la ai 
sartiphiket da kine saw ki jinglong u Job, kat haduh 
ba la iQ^nshuin bad pynshrai ia u Soitan. U apostol 
Jakob u la bynrap tain ktien sa kawei ka jinglong ha 
u Job: kata ka dei ka jingiaishah. Ban ong ba u Job 
u dei uba laishah’ ka kitab u Job hi kam kdew ia 
kane ka jinglong. Ki kritik ki kyntait ban pdiang ia 
ka. 

Nalor kitei Id saw-jinglong, u Job u long shis^ha u 
bakhraw ha ka spah ka hajar, ka jingdon jingem, ^ 
khun jong ka lak ka putit, u riewstad bad u' 
riewdonnam babha jinglong ia uba la ju burom da 
baroh ha ka *khyrdop ka nongbah*. 

Kawei na ki kam ba kongsan tarn ba u nongthoh 
ka kitab u la ai ha une u tyngshop-pdeng ka dei ka 
‘jinglong lyngdoh niajn ha la iing*, (family priesthood). 
Ong ki kyntien ka drama: 

Ynda ki sngi jingkhawai ki la kut shisien-iaid, 
u Job u ju khot lang ia ki baroh ban ai 
jingpynkhuid ia ki. U ju khie dang step phymgap 
ban t>'rwa jingkhia-thang na ka bynta uwei-pa- 
uwei na ki. Naba u Job u la ong, “Lehse ki 
khun jong nga ki la leh-pop bad ki la tim ia u 
Blei ha ki dohnud jong ki,” U Job u la ju mlicn 
ban leh kumne (1:5). 

Na ka daialok jingiatai nia bad jingpynphai nia 
jong u ka pynpaw ba u long u riewproh ba nep jabieng 
har-liar, u riewhok khuid jabieng, bad u akhia-khan- 
jylliew ba palat liam. Ka shempap shemlanot ba u la 
shah kam dei na kano kano ka daw jong u kum u 
tyngshop-pdeng. U shah shitom jur na ka daw bneng, 
ia kaba ma u hi um tip ei ei. Kumta, ym don Tiama- 
rtia' ha une u tyngshop-pdeng. Ym don jingbakla 
bakhraw* ha shuwa ban lap ka shem jynjar ha ka 
jingim jong u. Pynban de toi, don ka jingbakla ba u 
la kum leh mynba u don hapdeng ka jingkordit kata, 
ba u la kren kynnoh pyrshah ia u Blei. Hynrei um 
shym la len, ne tim, ne kyntait syndon ia u Blei. 

Kat kum ka lynnong 19 u Job u la ai ka rai kut 
kaba skhem bha ban bret aiti lut bad shaniah lut 
khoit tang ha u Blei balah baroh, long katba long, jia 
katba jia; la ka liew jingtep ka ap hajan eh ia u. Tad 
hangne kein, u la long u nongjop thiaw uba la pynphet 
iamrem ia u nongshun b}mi iohi. 

Da shisha, u job u la poi la jan eh sha u pud jong 
ka jinglen Blei haba ki lai ngut ki lok nongpjmtngen 
jong u ki la dung pyrshah ia u da ki ktien thar-shiah 
kiba pynmong jur ia u. Da ka jingiatai nia bad ki ba 
u Job u la nud plak ban buh jingkylli pyrshah ia ka 
hok (justice) jong u Blei. Namar kata, la kynnoh ia u 
ba u la kren beiA Blei. 

U del' u t}qigshop jong ka jingshah shitom. Ka 
jynjar bad ki soh^t.khait ki wan lynshop ha u ha ki 
san rukom: 

1) Ki Sabia ki la kurup bad rong lut ia ki masidab bad 
ia ki kada, ki da pyniap ia ki shakri da ka waitlam. 

2) Ka ding u Blei, ka ding leilieh bad pyrkhat na 
suiAbneng, ka la hap bad ka la thang ia ki langbrot 
bad ki shakri haduh ba kin da ing-khong khait. 

3) Ki Khtddi, ha ki lai kynhun, ki la wan bad Igmrup 
ia ki ut, ki da tuh bad rong noh ia ki baroh. Ki la 
pyniap ia ki shakri da ka waitlam, 

4) Ka eriong emgit bajur, na Id phang law kynjah ka 
la patied sawdong ia ka iing jingkhawai, ka la ngat 
jraiA bad la pyniap lut ia ki khun shynrang-l^thei 
jong u Job katba ki dang iabeun iadih bad ialeh 
kmen sngewbha. 

5) Ka jingpang khyllah sngi, ha ka dur ki tohjaw shi 
lynieng ka la ban snaiap ia ka met bad ia ka 
jingim jong u Job hi, imat da ki bun taiew bun 
bnai. 

Khatduh eh, u Job u la lait lut phar na kine baroh. 
Ar shah u la ioh biang ia ki jingkyrkhu na ka kti u 
Blei. U la ioh biang hynniew ngut ki khun shynrang 
bad lai ngut ki khun kynthei. U la im sa 140 snem, 
hadien kata u la iap noh. 


U Blei ha ha Drama 


Ha ka drama u Blei u don tang ha ka prolok, ha 
ka lynnong 38 ter ter haduh ka epilok- Ha ka prolok, 
ngi iohi ia u ha ki ar tylli ki dorbar bneng kum u 
nongpyniaid bad nongsynshar dorbar; u sngap bad 
pdiang ia ki ripot jong ki Ichun jong u’ bad jong Tki 
shakri jong u'. la ka daialok jong u Blei la iohsngew 
da ki tyngshop-pyrthei naduh ka lynnong laiphew 
phra haduh kaba khatduh. Ha u Job sngew kumba 
u da iohi mar khmat ia u Blei, namar u la ong; 
liynrei mynta nga la iohi da ki khmat la jong* (42:5). 
Kumta, u Blei u ioh ia ka bynta kum u ‘duex ex 
machina* jong ka drama. 

la u Trai (ne u Blei) ha kane ka kitab la tip da ka 
kyrteng ‘Shaddai* haduh laiphew wei sien. Kata ka 
juk ki kpa kulong ka tip ia u Trai da kane ka kyrteng. 
Katba ha kiwei pat ki kitab jong ka Testament Barim 
la pyndonkam ia ka kyrteng Shaddai tang 
khadhynhiew sien, (Roy B. Zuck : Job: 10). 

Don ki kritik kiba ong ba ka l^tien ^haddai’ 
kam long ka iQrrteng jong u Blei. Kato ka juk ki 
ThawUmg ka khot Igrteng ia u Blei da u Jehobah, 
bad ka iQrrteng Yahweh’ ka dang wtui mih kham 
hadien. 

Kat kum ka jingthoh u Trawick, la pyniasriem ia 
u Trai kum u kynja Syiem Mihngi (Oriental Potentate) 
uba sarong ia ka jingiaineh u shakri jong u, u Job; 
uba sbun, hynfei u bym da isynei eh namar' ba u ai 
lad ia la' u shakri babha eh ban shah ia Id jingtynjuh 
kiba meh ding palat. Na ka jingkren jong u lyngba ka 
er langthari,u iasriem shibun ia u Yahweh jong ki 
Hebru, ba u pynpaw ia lade kum u Badonbor baroh, 
u Babymjukut bad u Babitar shla. (Trawick: 275). 

Haba u- sngew donkam ban ai jingsajia, ai 
jingpynshitbm^ ne ban pynhap ia kaba sniew ha ki 
khun byniriew, une u Trai u pyndonkam ia ka 
jingshak^ hok jong u SoitEin khynnah, kumba la pruid 
dur da ka drama (Barnes: 101). 

Baroh ki tyngshop ka drama ki iohsngew ia ka sur 
kren bad ki kyntien bashai jong u lyngba ka Iyer. 
Une u Blei u long kum u nongkylli kwis (quiz) ka juk 
mynta, thoh u Zuck. La pynsngap jar ia u Job ^d 
ia baroh da ki hynniew phew ei ei ki jingl^lli. Lada 
long Saiantis ne mistik, lada long dokmatis ne 
tradishonalis, lada long philosopher ne liewhok, baroh 
ki khlem lah jubab ia Id jingl^Ui u Blei. 

U iaroh eh ia u Job, tang ba u dawa ia ka jingkylla 
kaba mut jong u. U pynrem jur ia ki lai ngut ki lok 
u Job, u dawa ia ka jingpanmap jong ki na u Job, u 

sneng ^ympat ia ki ba ki del ban ai ia ka jingkAia 
P3miasuk sha u Job. Katba ia u Elihu ym don jingong 
ei ei. 


U Soitan ha ka Drama 


Ka paw ba ka Testament Barim ka kren ne ithuh 
shaphang ki ar (ngut) ki Soitan: uwei u Soitan jong 
ka kitab Jenesis ne jong ka Eden bad uwei pat u 
Soitan jong ka Kitab u Job. Kine ar ki iapher; kim dei 
ujuh ne uwei. Lah ban ong ba u . Soitan rangbah 
(Satan senior ) jong ka Eden u dei uto uba la shah 
pyniyngkang par ha u Blei na Bneng sha Dujok, uba 
la shah rem ha ka thma bneng, namar ba u la kwah 
long ia lade kum u Blei. U Isaiah u khot ia u da ka 
kyrteng “Lusiphar’. 

Une u Soitan jong ka KitaH u Job u dei u Soitan 
khynnah (Satan junior). Ka jaka jong u ka long ha 
Bneng bad ha Pyrthei. U dei u shakri jong u Blei, 
hynrei u nongshun ia u briew. Kum u shakri ba trei 
hok, la ai ha u ia ka kam ban iaid sharum shaneng, 
ban shang shane shatai, sha ka Pyrthei, ban peit 
husiar peit pyrman ia ka iaid ka ieng, ka trei ka ktah, 
ka jinglong jingman jong u khun bynriew ha snieh 
pyrthei, ha khrum ka bneng. 

Sngewtynnad, shi rukom , ia ka jingbatai u Albert 
Barnes shaphang une u Soitan, ha ki kyntien: 

God is represented as holding a council to 
determine the state of his dominions. In this 
council, Satan, a zealous servant of Jehovah, to 

whom had been assigned the honourable office 
for visiting the different parts of the earth, for 
the purpose of observing the conduct of the 
subjects of Jehovah, (Job Vol. I, page 100). 

Kat kum ka drama, une u Soitan u kohnguh bha 
ia u Blei. Mynba u Blei u ong ban nym ktah kti ia u 
Job, u Soitan u la kohnguh khlem tamleih ei ei. Ha 
ka sien kaba ar, haba u Blei u la shah ban ktah ia 
ka met u Job da ka jingpang ba shyrkhei' bad u la 
mana pat bym bit satia ban ktah ia ka jingim ne ia 
ka mynsiem, ia kata ruh u la kohnguh mon sngewbha. 
La kum u shakri ngeit sneng u pynbiang thik ia ka 
kam tang hapoh uta u pud. 

La shisha u dei u nongkynshuid, u nongpynkynroi, 
ia u Blei; pynban um long nongshun ia u Blei; hynrei 
u nongshun ia u briew. Kumne pat la thoh da u 
Trawick: 

This character is not to be identified with Luci- 
fer, the archenemy of God. On the contrary, he 
is apparently one of God’s servants; he goes to 
and fro in heaven as well as on earth, and he 
associates in equal terms with the “sons of God” 
(TBAL: 275). 

Lada shim hi na.ki Iqmtien ka drama, u Soitan u 
pyni ia lade kum u shakri uba stad, uha shedaki bad 
uba sianti bha. Dei hok, namar kata, ba u Blei un da 
pynkhamti ha u ia kat katei ka kamram. Namar ka 
jinglah Jong u ban sei ki nia kiba khlaift bha mar 
khmat bad u Blei, u H.W. Sten u Igrntiew nam ia une 
u Soitan sha ka kyrdan TJ Kritik’. Lait nangta une u 

kritik jong ngi um shym iathuh pat u jait kritik uba 
kumno. Tang shi kyntien, ngan buh ia u ha ka rynsan 
jong ki kritik pynjot (destructive critic), ym dei u kritik 
uba pynbha (constructive critic). 

Nga kwah ban pyrkhat, lada kiwei ki pdiang, ba 
u Soitan ka kitab u dei u kritik eh ba ngi lap 
ha ka Baibyl. (Sten: Khatwei Tyili Ki Ese Halor 
U Job: 8). 

Ha ka jingialympat nia jong u bad u Blei, la p 5 mlong 
ia u Blei ruh ban shim syndon kum ka jingiakop 
jingiasop. Nangne kein, jynjar bad shah shitom u 
Job, shu khamakha. Nang ialympat ha Bneng, nang 
jynjar ha Pyrthei. Mano ruh ba tip, ioh haduh mynta 
mynne ruh, ki dang iad ialympat nia kumne shi 
kumne, ba kumta katne de ki jingjynjar ki iai lynshop 
ia u khun bynriew hangne ha sla pyrthei. 

Nangta shuh, ia ka buit sianti jong u la lap ha ka 
jingpylleut im ia ka tnga u Job. U khlem ktah ei ei ia 
ka. Hynrei u la ladi pat ban pynkhih pynshoi ia kane 
ka kynthei kaba jan tern jong u Job. Imat u la ioh 
buit na u Soitan rangbah. Toi u la shah rem ha u 
Job. Khatduh eh, la iohi ba u iQ^lla long u tyngshop 
ba la shah rem ha khmat u Blei. 

Na ki nia jong u Soitan, lah ban iohi ia ki symboh 
jingpyrkhat ba donkam eh, da kumne harum: 

(1) Ba u Job u shakri-blei, u mane-blei, tang namar 

ba u ioh jingphoida ha ka jingim. 

(2) Ba ka jingbha, jingi 2 uiai, jingriewblei jong u Job 

ka dei tang ka bai jingkyrkhu halor kiei kiei baroh 
ba la ioh na u Blei. 

(3) Ba la sngew noh kumba u Blei u la shu ^pynbam 
tyngka* ia u briew, khnang ba u briew un mane- 
blei ia u. 

(4) Ba la sngew noh kumba ka jingiadei u Blei bad u 
briew ka dei tang ka jingiakut-dor aiu re lane tang 
ka ‘contract'. 

(5) Ba kine ki nia baroh jong u Soitan ki la ktah 
mationg plak bad pynhiar dor palat ia u Blei bad 
ia u Job de. 


U Eliphas 


Ka kyrteng jong u 

Ka kyrteng “Eliphas” ka kit ia ki ar tylli ki jingmut. 
‘Eli' ka mut TBlei* bad ‘phas' ka mut ‘ksiar*. Kumta, ka 
jingmut kaba nyngkong ka long “u Blei a long ka 
ksiax nylla” (God is fine gold). Katba ka jingmut kaba 
ar ka long kaba kham pher khyndiat na kaba 
nyngkong, naba ka mut “u Blei u dei u nongsynshar 
ne. n nongpyniaid” (God is dispenser). 

U tral shnoi^; ka Teman 

U Eliphas u dei u nong Teman, ka nongbah ha ka 
jylla (ri) Edom, kaba don shathie lam mihngi ka ri 
Palestain. Pateng la pateng, ka Teman ka la ju pawnam 
na ka bynta ki riewstad ba ka la pynmih, thoh u 
Jerimaiah 49:7. Ka Septuagint ka la niew ia u Eliphas 

klun "u 9 yiein jong Id nong Teman” (Albert Barnes: 
Job, vol. I, page 119). Na ka l^rteng jong “u Teman’ 
(u Idiun jong u Eliphas ha ka Jenesis 36:11) la ioh 
ia ka kyrteng jong kane ka shnong Teman. 

Ki jlnglong jong u 

Na ki saw ngut ki nongleit jngoh pang ia u Job, u 
Eliphas u dei uba la ranguSh t2"> ne uba la heh rta 
eh ia baroh. Na ka bynta Id lai ngut u ElipIlSS u 
kylla long u kynja ksia.T»g nba lam khmat ia ka jingiatai 
nia ha baroh lai ki khep (cycles), ong u Jensen (Job; 
page 17). Imat lyngba ki nongrah khubor, kine ki lai 
ngut: u Eliphas, u Bildad bad u Sophar, ki la iamynjur 
bad iakut lang ban lashem hangno re hangno, nangta 
ki sa ialeit lang sha ka shnong u Job. 

Ba u la lam lynti bati kren n 3 mgkong nyngkong ha 
baroh lai khep ki jylli ialai nia, ka pyni shai ba u la 
cloi uba la heh rta ch; namar ba ka dei ka dustur bad 
akor burom bricw ban ai kien nyngkong eh la uba la 
rangbah tain; Ichse kumba ju ong ma ngi “uba la iohi 
nyngkong eh la ka sngi u bnai’. 

Na ki ruk’om iatai nia bad u Job, ki kritik ki la 
niew ta uncr u tyngshop pawkhmat kum “u saiantis’ 
jong ka ^mhun Id lai ngut; kumjuh ruh kum u ‘mistik’ 
(mystic). U Jensen u khot ia u u saiantis; katba u 
Trawick pat u niew ia u u mistik. 

Kum u seuEintis, u dei u riew-peit-thuh ia ki jingjia 
ha ki por bad ki aiom ka jingim jong u hi. Ki kyntien 
“ha peit (4:3), “nga te nga la lap” (4:8) bad *ia kane 
ngi la peit thuh” (5:27) ki pyni shai ia ka jinglong 

jong u kum u saiantis. Na Id jingiohi bad jingshem 
ha la ka jingim, u seng nongrim ia la ka nia. 

Kat kum ka lynnong 4, u Eliphas u del shisha u 
saiantis (dk.7-11), bad u mistik (dk. 12-21). 

Kum u mistik pat, u -ngeit ha ka jingithuh paw 
(vision) aiu re (ne lah ban dei ka l^ja jingphohsniew), 
u ngeit ha ki kynja mynsiem aiu re kiba shat thaba 
ha khmat jong u, bad u iohsngew mgai ia ka sur 
kren ba phylla kaba ai ia ka jingshisha sha u. 

U Trawick u ong ba napdeng ki ‘^ongpyntngen” 
kiba la l^Ua '‘nongpynsohsat” dei u Eliphas uba kham 
thanda jingmut jii^pyiichat, uba kham jai jai jinglong. 
Um da shit shit jingmut than, bad uba kham don ka 
mynsiem sngewlem sngewsynei ia u Job. Hynrei ha 
kawei pat ka liang, na ka shyntur jong u hi, u dei u 
nongpyntngen ba sngewhok janai ia lade, haba u 
ong: 

Nga ia lade te ngan wad ia u Blei, 

Bad ha u Blei ngan aiti ia la ka apot jingim. (5:8) 


U Elihu 


Sa uwei u tyngshop pawkhmat ha ka drama u Job 
dei u Elihu. Ka paw ba u dei u paralok ba jan bha 
jong u Job. Um long paralok bad ki lai ngut. Une u 
tyngshop um shym la paw Igrteng ha ka prolok; imat 
u la wan poi ha meu- pdeng kito Id hynniew sngi ha 
kiba baroh saw ngut ki la shu iapeit. Id shu iasngap, 
khlem da nang iakren ei ei. (Lyn. 2:13). Na ka jingkren 

u Elihu ruh ka ai ksai bem ong ba u la poi ha i por 
ba biang, namar ba u la iohsngew lut ia ka jingiatai 
nia jong ki saw ngut naduh ba sdang hi. 

Ban p 5 mithuh ia une u tyngshop sha ki nongpule, 
u nongthoh u la pyndonkam da ka. buit thoh prose 
ha ki dk. 1-6 jong ka lynnong 32, ha shuwa ban 
sdang ia ka deii^ok poitri. 

U trai shnong Bus 

U Elihu, u khun jong u Barakhel, u wan na ka 
shnong Bus. La ioh ia kane ka kyrteng shnong (jaka) 
na ka kyrteng jong u Bus uba la long u khun ba ar 
jong u Nahor uba shi para bad u Abraham. la kane 
kajuh ka kyrteng shnong la iathuh ruh da u Jerimaiah 
(Lyn. 25:32) ha ka jingiadei bad ka Dedan bad Tema. 
Lah ban long, kat kum u Jensen, ba kane ka shnong 
Bus ka don ha Arabia lane ha Syria. {Job: 18). 

Ka kyrteng jong u 

U Elihu u hiar pateng na ka jait u Ram. Ka kyrteng 
Elihu ka mut “U long u Blei jong nga” (He is my God) 
lane “U Blei jong nga long ma U” (My God is He). Ka 
kyrteng ‘Elihu’ ka iajan bha bad ka kyrteng ‘Elijah’; 
hynrei ka iapher shibun ha ka jingmut. 

Ym lah ban tip thikna shaphang u Ram. Ki nong 
Khaldi ki shim ba u Ram u dei uba mih na ka kynhun 
jait jong u Abraham. La don ruh ka jingtheu^i ba u 
Ram, hangne, u dei uta u thawlang jong u syiem 
Dabid, kumba la thoh ha ka kitab Ka Ruth 4:19. 

U Barakhel u dei u kpa jong u Elihu. Ka kyrteng 
Sarakhel’ pat ka mut *U Blei u kyrkhu*, kaba thew 
shuh shuh ia ka jingriewblei jong ki kmie ki kpa jong 
u Elihu. Lehse ka Igrrteng kpa ka kylla long ka kynja 
‘motto’ ia u khun. 

Ki jinglpng |ong u 

Ha pdeng ki saw ngut. u Elihu u dei uba rit rta 
eh. Lada u Job u la dap 60 snem, u Elihu lei u kheun 
poh rta shuh ban ia' u. Halor ki jinglong kiba kham 
kyrpang bad kham shynna, ngi lah ban iohi na ki 
jingthoh jong ki kritik da kumne harum: 

Unexpectedly, a new character arrives, Ehhu, a 
young man, conceited and wordy, but he has a 
redeeming quality of earnestness. Job has asked 
for a mediator between himself and God; Elihu 
is that mediator. Job complaints that God 
doesn’t hear him. Righteousness, he says, does 
not profit. (Alton C. Capps; TBAL: 320). 

Na kine ki jingkren ba la sot, la sngewthuh ba u 
Elihu, la u rit rta eh, u long uba hiew kham kor ia 
lade, u Aiew kham lah ban ia kiwei. U sngewskhem 
ha lade ba u lah ban pyndem nia ia u Job, haba ki 
lai ngut ki la shah rem ha u Job. Toi u long ruh uba 
kham bun ktien ban ia ki lau ngut, nalor ka jingkyllain 
ktien jong u. Kam pher la u long kumno kumno, u 
Jensen, ha ka sla 73, u la buh ia u Elihu ha ka 
iQrrdan u Philosopher, haba bishar na ki lyn. 36, 37 
jong ka daialok jong u. U Jensen u da kren iaroh 
shibun ia une u tyngshop da kumne harum; 

One ur ms main contentions is that God is good 
(33:24). Of the four men, ESihu gives the best 
diagnosis of Job’s plight, saying that sufferings 
are often God’s way of refining the righteous. 
He does not go far enough in his diagnosis, 
however. (Job: 18) 

Mar iasdang ia ka daialok jong u, u Elihu u la 
pyni ia ka jingdom jingbitar, wei, ia u Job bad, ar, ia 
ki lai ngut. Hynrei na la ka jinglong hi u Elihu um 
dei uba dom bieit. La kum u riewstad, u bitar ia u 
Job neunar ba u pynksan ia ka lynti u briew (la jong) 
ha khmat jong u Blei; namar ba u kren Iqrnnoh ruh 
ia u Blei. U shla eh ia ki lai ngut haba kim don ktien 
ne kim lah sei nia shuh pyrshah ia u Job. 

U Elihu u pyni ruh ia la ka jinglong burom briew 
da lade haba u pynsngew da Id kyntien: 

Nga dang samla ka rta, phi pat la tymmen; 

Namarkata ngam shym nud bad nga khaweit 

Ban pynpaw ia la ka jingmut ha phi. (32:6) 

Nga la ong, ‘Ai ki sngi kin kren. 

Bad ka rta kan hikai jingstad,’ (32:7) 

Hynrei dei ka mynsiem ha u briew, 

Ka jingpyfsad jong u Badonbor-baroh, 

Kaba pynsngewthuh ia u. (32:8) 

Ym dei kiba ia iaw kiba stad, 

Ne kiba la tymmen kiba sngewthuh kaei kaba dei. 

(32:9) 

Lah ban iohi ruh ia u Elihu kum u riewbishar 

pynshong nia uba tbit bha. U dei u kntiK jeng ka 
drama. la ka jinglong kritik ba shisha jong u, ngi 
shem ha kine Id kyntien shong sbai ba iahap dor eh: 

Ngan ym shah shiliang iano-iano, 

Lymne ngan kren pynroh ia uno-uno u briew. 

Naba ngam'nang ruh ban p 3 mroh, 

L 3 mi kumta u Nongthaw jong nga Un pynkut shen 
ia nga. (32:21,22) 

K1 jingp]ml nia jong u 

Ka jingpyni nia u Elihu ka sdang beit na ka lynnong 
33, Don saw tylli ki bynta jingkren (speeches) jong u 
ha ka daialok, kat kum ki phang bapher bapher. Lai 
tylli ki long ka jingkhylliap nia jong u p 3 a'shah ia ki 
nia jong u Job bad jong ki lai ngut. Kaba saw pat ka 
dei ka jingpynksan jong u Elihu ia ka lynti u Blei ha 
khmat u briew. Ngan pharia da kumne: 

1. Lyn. 33: U Elihu u khyrwit nia ia u Job uba la 
kynnoh ia u Blei ba um shym la sngap 
ne shahshkor ia u. 


2. Lyn. 34: U Elihu u pyniap bad kyntait nia ia u 

Job uba ia kren Igmnoh ia u Blei ba 
um shym la leh hok ia u Job. 

3. Lyn. 35: Sa shiwat pat, u Elihu u khylliap nia 

pyrshah ia u Job uba la kren iQ^nnoh 
ba ym don jingmjmtoi ei ei ban shakri 
Blei. 

4. Lyn. 36, 37: Da kine ki ar lynnong kiba pynkut 
pynwai ia ka jingkren jong u, u Elihu 
u pynksan ia ka lynti u Btei ha khmat 
u briew. (cf. Milton’s Paradise Lostl. 
Hangne, u Elihu u tai pynshong nia, 
bin pa bin, shaphang ka Hok-lah-duh 
(justice) bad 1» jing^ynshar-lahduh 
(sovereignty) jong u Blei. 

Halor kine ki saw nongrim kein ba u Jensen u 
kren iaroh ia une u tyngshop, ban ong ba ka jingbishar 
thuh jong u Elihu ia ka phangkren jingshah shitom’ 
ka dei kaba bha tarn; ban pynkup is u ruh da ka 
JaiAkup ‘philosopher’. 

The fourth and final speech gives Elihu’s phi- 
losophy of the place of suffering and the ix>wer 
of God, (Jensen; 74). 

Elihu is at his best in this final speech. He 
concentrates more and more on God as the 

ultimate answer to mem’s problem of pain 

Thus Elihu is the forerunner of the Lord in this 
drama of Job, (Jensen: 83). 

Dei une u tyngshop keiA, mar khongpong ia u 
Job, uba la pynksan ia ka lynti jong u Blei ha khmat 
u briew (ki briew). U la pynwai ia la ka jingkren da 
ki kyntien kiba pynskhem ia ka jingpynksan jong u. 

Na shaphang shatei ka wan ka jingphymai; 

U Blei u kup da ka jingkhraw Imba itriem. 

la u Badonbor-baroh? Ngim lah ban kot ia u: 

U long u bakhraw ha ka bor bad ka hok. 

U dap da ka jingieid bad um ju banbeiA. (37:22,23) 

U Roy B. Zuck pat u la thain pynwai pynkut ia ka 
jylli jingkren jong U JClihu da ki l^ntien kiba iasriem 
bha ia ki jong u Jensen, haba ong: 

Elihu thus prepared the way for God to speak. 
Although he stressed aspects of suffering and of 
• the character of God beyond those mentioned 
by Eliphaz, Bildad and Zophar, he did not have 
total insight into Job’s situation. {Job: 162). 


U Bildad 


Une u del u nongkren uba ar ha man la ki jylli 
jingiatainia. U wan na ka shnong Shuah (kaba mut 
lea thlicw"). Kane ka shnong ka la'ioh la ka kyrteng 
na u Shuah, u khun jong u Abraham bad ka Keturah. 
Na u Shuah la mih ka jaidbynnew Arabia. To u Bildad 
ruh u hap ha kajuh ka jaidbynriew. f lynrei ban lap 
thikna hangno ka jaka ba ka shnong Shuah ka don 
ka dei kaba shitom bad artatien bha Ka daw ka long 
ba kine ki jaidbynriew ki dei ki newiaid wir (nomads) 
ha kato ka juk; kum ju neh shong hajuh ne shi jaka. 
Ngi iohi na ka drama hi ba u Bildad um shym da 
shong jngai na ka shnong jong u Sophar. 

Ka kyrteng Bildad ka kit ia ka jingmut *u khun 
jong ka nia* (son of contention). Um da bun nia kat 
u Eliphas. Hynrei u pynpaw ia lade kum u riewproh 
jingmut ha ka nia ka jutang ka drama. U ngeit eh ha 
ka rukom pyrkhat pyrdain pateng la pateng jong u 
barim bajah. 

Bildad relies not on mystical visions but on the 
stored-up traditions of the past. He is middle- 
aged, dogmatic and scholarly. (Trawick: 276). 

Ha ka jingiadei bad u Job uba shah lynshop ha ka 
lanot khait u Bildad u dei u nongpyntngen u bym 
sbun ei ei. Ki nia riewstad jong u ki khlaih shibun, 
ba u pynieng rangbah ia ka Hok (justice) jong u Blei, 
tang ba u phai khmat sha ka tradishon jong ki long 
shuwa manshuwa bad u snoh rdin ha ka. 

He may be cedled a traditionalist (cf. 8:8-10); he 
is more argumentative than Eliphaz. 

He charges Job with godlessness (8:13). 

One of his main contentions is that God never 
twists justice (8:3). (Jensen: 18). 

Dei une u tyngshop ba kham khlaih ka nia ka 
jutang, ha ka lympung tai nia, uba la rwai tern sur 
kham jam halor ka jingkyllon bakhraw jong ki 
bymman (ki nongpop). Ki nia ba u sei ki long ba ia 
ki riewb}rmman la pynap shangkhawiah; ia ki ruh la 
klet noh jeir tang shen shen. Ha ka jingshit rhem nia, 
shisien kumno re, u la kren I^noh kynta ia u Job 
ba u dei u briew ba khlem Blei. Namar kata, ka 
jinghap Id riewbymman ka jan eh. 

The downfall of the wicked, when God turns 
away from him, is as rapid and complete as the 
sinldng and withering of the stately reed when 
water is withdrawn from it. (Tilak: 16) 

Kum u riewstad ai nia, u Bildad u p}mtuid ia ka 
jingiatai nia kaba iahap tar bha; kata , ka hok jong 

u Blei bad ka jingshah shitom jong u bahok. Shaphang 
ine i bsmta, ong ki kritik, ka dei ka thioloji iakop dur 
shisha jong u Bildad. 


U Sophar 


Na Id lai ngut, ka jingkren u Sopheu* ka lyngkot 
eh. Katba u Eliphas u la kren haduh saw lynnong: 4, 
5, 15, 22; u Bildad ha ki lai lynnong: 8, 18, 25; 
hynrei jong u Sophar pat tang ha ki ar l}ninong: 1 1 
bad 20. Um shym kren ei ei shuh ha ka jylli iatai nia 
ba lai. Um don Iyer shuh, um don nia shuh. Ki nia 
jong u ki sting thew shibun haba ianujor bad kiwei 
ar ngut ki paralok jong u. 

U Sophar u dei u trai shnong jong ka Naamah 
(ne Neiamath). La ngeit ba kane ka jaka. ka don ha ri 
Arabia phang shatei. Ka kyrteng Sophar ka mut ‘uba 
shniuh’ (hairy), lane uba Idler kher’ (rough). U H.W. 
Sten u buh da ki kyntien ‘bashniuh’ bad 'ba khor 
ktien’ (p.41). Thoh 'p®t u Jensen: 

A blunt-spoken dogmatist and moralist, he some- 
times displays a holier-than-thou attitude. 

He cheirges Job with boasting (11:2-6) 

One of his main contentions is that god knows 
iniquity when He sees it (11:11). 

Ha khmat u Job, u Sophar u dei u peu’alok u b 3 an 
don jingsngew lem ei ei. U khor than ha ka ktien ba 
u khlei pjrrshah ia u nongpang ba jynjar tarn, la kane 
la iohi naduh meir iasdang kren ia ka pali jong u. U 
la kren lynnoh than ia u Job da ki lyntien: 

Phin da shem ba u Blei u pynshitom ia phi 
Duna ia kaba ka pop jong phi ka dawa (11:6). 


Zophar is hard and unsympathetic. He implies 
that if God were to show Job his real guilt, he 
would see that he was suffering less than he 
deserved. (Capps. 305). 

Ka nia thioloji jong u Sophar kam iakop dur ci ei 
bad ka phangkren jong ka drama; namar u pynreng 
la ka nongrim ha ka jingstad (wisdom) jong u Blei. 
Um lah tih nia pat balei u bahok u shah shitom u 
shah jynjar, katba u bymman u manbha kyrhai. 

Shaphang une u tyngshop, u Trawick u ai rong ai 
rup, lyngkot eh, da ki kyntien kiba shai bha, da 
kumne: 

Zophar is younger and even more dogmatic than 
Bildad and, in addition, is narrow-minded, 
irascible and vituperative (p.276) 

Na kine ki kyntien jong u Trawick, ngi iohi ia u 
Sophar kum u briew uba hiang kuhiw, uba khim 
jingmut, uba khih bitar shla bad uba kren beih briew. 

Mynba u kynnoh ia u Job, u pyni nia ba baroh ki 
bymman ki lyngkot jingim ha sla pyrthei bad ki duh 
lut ia ka spah ka hajar, ka jingdon jingem ba ki la 
kynshew thiar. 

12 


Ki jylli tai nia 


1. Jingtai Nia U Eliphas: 

Lyu* ISy 22* 

Lyn. 4:1-6. Kuiii u riew rangbah, ha ki liyntien ba 
kham jem don akor, u Eliphas u sneng pyni ia u Job; 
u da kren iaroh ba u Job u la ju long u nongl^rshan 
bor ia kiba tlot ba swai, u nongpynshlur ia kiba la 
noh mynsiem bad duh jingkyrmen. Tang khyndiat 
por hadien, u la dumok jur ia u Job, da ki kyntien: 
“Hynrei mynta ka la jia ha phi, bad phim lah shah: 
ka la ktah ia phi, bad phi tieng her. Hato ym dei ka 
jingsheptieng ia u Blei ka jingsngew shngain jong 
phi, bad ka jingleh-hok jong phi ka jingkyrmen jong 
phi?” 

Lyn. 4:7-11. U sdang ban kren la kum u saiantis, u 
pynshong nongrim ha ka jingshem (experience) la jong. 
Nangne ruh u plie pyrda ia ka phang-pdeng jong ka 
jingiatai nia: ka jingjynjar bad ka jingshah shitom u 
briew. U p3mieng ia ka nongrim sain nia: ‘uba lui lui 
um ju iap duh, uba hok um ju shah pynjot’. Hynrei 
temg kita kiba lur bad Iset ia ka jingbymman, ki ban 
ioh ot ia ka jingshitom. Kum ia kita kein, u Blei u 
pynhiar la ka kput bad pynduh khoit ia ki. U shu 
pyrsad, ki iap duh; u bitar shla, ki Iko pom. U 
bymman, la u kyrhuh jam kum u sing, ia ki bniat 
jong u yn sloit, te un iap duh. 

Lyn. 4:12-21. U kren la kum u mistik, sngew kumba 
ka jingshem jong u ka jia ha ka jingphohsniew lane 
ka kynja jingithuhpaw. U iohi ia u mynsiem ba u 
wan laid, u sangeh ngek, u sngap jar, nangta u kren 
pasiaw. Lap ka jingtieng her ia u Eliphas, haduh ba 
ki shyieng jong u ki khynAiuh kap-kap bad ki shniuh 
jong u ki ieng. Mynno u la phohsniew, urn shym la 
iathuh. Katba ia ki ktien jong ka jingsawa, la iathuh 
ha ki dkhot 17-21. U briew u dei u jingthaw u ban 
iap. Uba kum uta um don jinghok ei ei ha khmat u 
Blei. Wat ha ki angel u Blei u shem jingduna; katno 
lei sa ha u briew ban sa iap! 

Lyn. 5:1-17. U lam jingmut ia u Job da kaba ong ba 
ki jingud iam bynniaw la ka jingim, hapdeng ka jynjar, 
(lyn.3), ka dei tang ka jingpynkhuslai jong u ‘riewbieit’ 
bad ba ka jingbitar jong u kam long dawai ban 
pynkhiah, pynban ban pyniap duh syndon. Kumba 
ka thylliej ding ka mih hi na ka ding, kumjuh ki 
jingjynjar ki mih napoh u briew; ym dei na u pum 
pum ne na ka dewmet. Nangne u Eliphas u mut ban 
ong ba u briew u pynkha ia ki jingjynjar da ka pop 
la jong. 

Lyn. 5:18-27. Hadien ba la dumok tyngeh, u sneng 
Itynto ia u Job ban kynmaw la ka pop bad phla ia ka; 
te u Blei un sa kyrkhu ia u. Un sa pyllait lut na ka 
jynjar bad jingsniew baroh; un pyllait na ka jingiap 
ha ka nemsniew, na ka waitlam ha ka thma. Khatduh, 
u Eliphas u maham: “Da husiar, ia kane ngi la peit- 
thuh; ka long ka bashisha” 

L 3 m. 15:1-16. Sa shisien, ha ka jylli tai nia kaba ar, 
u la dumok tyngeh shuh halor ki rukom jingsngew 

jong u Job ia lade.U Igrnnoh ia u Job ba u la 
sngewstad palat bad sngew long khuid eh; ki nia u 
Job Id bym lar khaw ei ei, ki shu her kai ha ka Iyer, 
namar Id nia ki long ki bym pynphoida ei ei. “Dei mo 
ba un said ksan ia lade da ka jingkren ka 
bymshongdor ei ei, ne da ki ktien kiba ym don 
jipgmyntoi?” 

Ym don jingtieng-blei shuh ha u Job, la kren 
iQrnnoh u Eliphas. La kren kynthah da ki iQrntien: 
“Ka shyntur jong phi hi ka pynrem ia phi, ym ma 
nga; ki rymmiang shyntur jong phi hi ki sadchi pyrshah 
ia phi.” U thew ban kynnoh ba dei ka pop u Job hi 
kate la pynlong ia u ban kren pyrshah ia u Blei, kat 
haduh bym tieng blei shuh. Ym kut tang hangta,Ia 
iQrnthah shuh u Eliphas da ki kyntien: “katno lei lei 
u bajakhlia bad uba im sih, u briew uba dih ia ka 
jingbymman kum ia ka um!” (dk. 16). 

Lyn. 15:17-35. Ka nusib sniew ka ap bad buddien ia 
u riewbymman bad u riewbymhok. “U riewsniew u 
kyrthat sasti baroh shilynter ka jingim jong u” (dk. 
20). U lah ban manbha, hynrei kata ka long tang 
shipor shiphang sngi. 

Ki iQ^ntien jong u Eliphas ha kine ki dkhot ki long 
kum u dieng thar shiah ba la sympat da u ha ka met 
u nongpang; lane kum u shabuk uba tar pynmong 
shuh shuh ia ka dohnud ba la mong Ipa. Lehse ym 
don sataiar kaba kham khraw ban ia kane ha ka 
kitab u Job; haba u briew uba la rangbah tarn un 
shlei da ki ktien kiba khor palat than. Kum ka nuksa: 

“Naba ka jait ka kynja jong u riewbymhok ka long 

kaba lyngki, bad ka ding kan bam duh ia ki iing Id 
riewbamsap. Ki pun ia ka jingsniew, bad ki kha ia ka 
jingbymman; ka jingthok ka long ka khun ka dohnud 
jong ki" (dk. 34,35). 

Lyn. 22:1-5. Don ka jingbymsngewbha jong u Blei ia 
u Job, la tharai bad ngeit da u Eliphas. Aiu te u Blei 
un ioh jingsngewbha na ka jinglong hok bad na ka 
jingdon burom jong u briew. U Blei te u la S 3 nnpat 
ia u Job namar ka jingsniew bakhraw ba u la leh (dk. 
4 . 5 ). 

Lyn. 22:6-11. Ki kam sniew jong u Job pyrshah ia 
ka imlang seihlang, kumba la jer da u Eliphas. U Job 
u la shim bynda na ki para bri^W khlem daw, u la 
knieh kynthet ia ki jeunkup na kiwei pat, um shym 
ai um dih ia kiba thait, um shym ai ja ia kiba thngan, 
u pynmih thylli ia ki riewkynthei, u pynkheifi u 
pynmong ia ki ksangkti jong ki khunswet bad ki ran^. 

Lyn. 22:12-20. Don ka jingialeh pyrshah ba kynja 
mynsiem ha u Job, la kren Ig^nthah u Eliphas. U 
shim ba u Job u don ia ka jinglong meng bad sarong 
jong ki riewbymmem kiba ju ong pyrshah ia u Blei: “U 
Blei u tip aiu?” (dk.l3); “Khie noh na ngi” bad “U 
Badonbor-baroh un lah leh aiu ia ngi?” (dk, 17). Da 
kumne la l^^nnoh ia u Job ba ka jinglong bymman ka 
la pynmatkdi thlip ia ki khmat ba kynja mynsiem 
jong u. La kdew ia ka jingshlei um, lehse kato ka 
pateng bynriew ba bymman ha ki sngi u Nowa. 

Lyn. 22:21-30. Shuh shuh, la kyntu ia u Job bem 
kylla kaba mut. La pynngeit bad pynskhem ia u 
Eliphas, khlem da artatien shuh, ba ka jingshah 

shitom jong u Job dei belt na ka pop ba u la leh; 
kxunta sa tang ka jingkylla bamut ka ban pyllait ia u, 
lait nangta ym don lad shuh da kumwei. 

U kyntu ruh ia u Job ban aiti ia lade sha u Blei, 
ban iasuk bad u, ban shah hikai ha Id ktien jong u, 
ban ri kyndong ia ki ktien jong u hapoh ka dohnud, 
ban phai khmat biang sha u, ban bret noh ia ka 
jingbynfaok na ka iingjaih bad ban bret lut ia ka 
spah ba kynja pyrthei. Kane te dei ka jinglgrlla bamut 
kaba shisha, kat kum u Eliphas. 


n. Jiii|;kren u Bildad: Lyn. 8, 18, 25. 

Lsm. 8:1-7. Na ka jingsdeing, la ka jingkren ka kham 
lyngkot, la iohi ba ka rukom kren u Bildad ka long 
lyngkut; kaba kher kher shi rukom. Ka dokma jong 
u dei ka Hok (justice) jong u Blei. U. seng nia halor 
ka Hok u Blei. Bad u Blei ruh um ju p 3 rnbakla ia ka 
hok. U kynnoh ia u Job ba ki khun jong u Id la leh 
pop, namar kata u Blei u la iehnoh ia ki ha ka ahor 
ka jingbymman jong ki, bad lehnohei baroh Id jingkhia 
ba u Job u la ai. Hynrei tang lada ka hok u Job, 
lamba.-u la dawa, ka long kaba shisha, u Blei un sa 
p^khie im biang ia kaba la duh baroh. 

Lyn. 8:8-10. La kyntu ia u Job ban phai dien sha ka 
juk Id kpa kulong kumah, ki pateng jong ki thawlang 
tymmen, ban peit sha ka tradishon. Nangne u sei nia 
ban ong ba ka jingim briew ka dei kaba lyngkot bad 
Id longshuwa ki long Id bastad. Ban ong ba u briew 
u shu jynjar hi khlem leh pop, ka long pyrshah ia ka 
jingbatai ki kpa thawlang bsirim. 

Lyn. 8:11-19. la ka lynti jong Id bym riewblei, ka 
ban sa kut shen shen, la p)mia8riein bad u papirus 
ne bad u khah, kiba iap duh noh khlem del por lada 
ym don um lane um-ktieh. U bymman un n}an lah 
ieng slem lada khlem ka jinglong khuid jong u. Shen 
un dam noh, bad kata ka jaka ha kaba u ju mih kan 
iQmther j 3 rmbuin ia u, kan nym ithuh shuh ia u; u 
iap tyrkhong noh bad na ka khsmdew jong u la mih 
da kiwei pat. 

Lyn. 8:20-22. Dang lah ia u Blei ban nym iQmtait 
jynduh ia u briew uba khlem thohbria, un pyndap 
tang da ka jingrkhie bad ka jingrisa kaba shlei miar. 
Hynrei ka iing dara jong u riewsniew kan jah Ingaid, 
pynkut nia u Bildad. Ka jingkhun ranab jong u sha 
ka juk ki thawlang hyndai kam shym la iarap ei ei ia 
u Job uba shah jynjar sat. 

Lyn. 18:1-4. La paw ka jingbitar shla jong u Bildad 
ha ki Iqmtien: “Balei la khein ia ngi kum ki mrad? 
Bale! phi niew ia ngi kum ki biej-tasam?* (dk. 3). U 
kren k 3 rnnoh pynrem jur ia u Job, u da tih daw na 
ki ktien jong u Job hi kiba ong ba u Blei u la tar ia 
u da ka jingbitar. Em keih, kam long kumta, pynbeit 
nia u Bildad, “Phi uba patar ialade haba phi bitar.” 

Lyn. 18:5-21. Ka jingkyllon jong u bymman ka la 
jan; ka jingshai kan lip noh, ka thylliej ding kan ym 
shai shuh, ka iing jain kan dum, la pynlip ia ka 
sharak. Ki buit sian jong u bymman ki la liem, mynba 
la pynap ia ka jar bad ia ka liewlep; la buhrieh ia ka 
jingriam hapoh khyndew, ba kumta u la ngat ha ka 
khlem da poi pyrkhat: “Ka jingthngan kan sa kjap ia 
ka jingkhlain jong u, bad ka jinglanot kan sa ieng ha 

syndah jong u. Ka jingpang ka bam ia ka sniehdoh 
jong u; ka khun nynglmng jong ka Jingiap ka bam 
duh ia ki dkhot met jong u.” (dk. 12,13). 

Ljm. 25:1>6. Ka jabieng u Bildad ka la shong thylli, 
ki nia ki la lut noh tang- ha ki hynriew dkhot. Ki 
jingkylli ba u buh kim pynhUn ia u Job. “Kumno te 
u briew u lah ban long uba hok ha khmat u Blei? 
Kumno te uta, ia uba la kha na ka l^nthei,u lah ban 
long u bakhuid?” Haba kut, u Bildad u shu pyni nia 
da rapjot ba ka jingim briew kam don dor ei ei; u 
pynianujor ia ka tang bad u kseuh, bad u wieh. Hapoh 
kine ki khyndiat dkhot, ym don nia-thymmai ba la 
pynrung da u Bildad. 

III. Jingkren u Sophar: Lyn. 11, 20. 

Lyn. 11:1-6. U Sophar, ha ka jingkher-kher ktien, u 
la peit i shrai bha ia ka jingbun ktien jong u Job. U 
la shla jur ba um lah shah shuh. La dumok tyngeh 
ia u Job namar ba (a) u la bun ktien than, (b) u la 
kren beih briew ia la ki lok, (k) u la pynksan ia lade, 
(d) um put tip ia u Blei. 

Ka dokma jong u Sophar dei ka jingstad (wisdom) 
jong u Blei. Halor kane ka dokma u tei ia ka nongrim 
pynieng nia pyrshah ia u Job. “Hynrei, a ban da u 
Blei un kren bad ai jubab ia phi, a ban da un pynpaw 
ha phi ia ki jingtrei barieh jong ka jingstad jong u-ka 
jingstad ba phim lah ban shemphang-” (dk. 5, 6). 

U Sophar u Iq^nnoh ia u Job ba ka pop jong u ka 
la khraw eh; katba ka jingai bainong jong u Blei ia 

u ka dang rit than; haba u ong: *Phin da shem ba u 
Blei u pynshitom ia phi duna ia kaba ka pop jong phi 
ka dawa” (dk.6). Da kine ki kyntien, u Sophar u la 
shim kynthet ha lade ia ka tarajur bad ia u mawser 
jong u Blei ban dok ia ki ar pylla. Mih ka rai da 
kumtei. 

Lyn. 11:7-12. La tai pynpliah ia ka jingstad ba maian 
eh jong u Blei. Aiu keih ka sobjek jingstad kan iadei 
sohpet bad ka jingjynjar u Job. U Sophar u pda ia la 
u khnam ha ka sohpdung ka bym dei. Lada ka 
jingstad-blei ka long ka bym lah thew, ka bym lah iit, 
ka bym lah pei phang; hynrei da kumno pat ba ma 
u u tip ba u Blei u la leh klet ia ki pop u Job? Ban 
kdew kti ia ka jingbieit jong u Job, u pynl^nmaw ia 
ka tien riewstad kaba ong: “IJ bieit tasam un l^lla 
stad, haba ia u khun kada-khlaw yn kha briew !” U 
mut ban ong ba ka lad ban pynkylla stad ia u bieit 
tasam ka rit eh khait la kat ka lad ba u kada-khlaw 
un pynkha khun briew. 

L 3 m. 11:13-20. Ynda la dep kawiat pynhun ktien, u 
Sophar u sa ialap ha u Job ia ka kospel ka jingkylla 
kaba mut; thik u leh la kum ba leh lem u Eliphas 
bad u Bildad. U pharia ia ka jingkylla bamut’ sha ki 
lai mat: (i) to pynbeit ia la ka dohnud (dk. 13), (ii) to 
kner ia la ki kti sha u Blei (dk. 13), kaba mut, to 
dUwai sha u Blei, (iii) to bret ia ka jingbymmem (dk. 
14). 

Tang lada u Job u la pynbiang ia kine ki lai l^don 
jong ka jingkylla bamut ba u Blei bastad un sa l^khu 
ia u; hangta te ka jingim kan sa kham phymai (dk. 
17), kan sa sngewshngain bad dap jinglqrrmen (dk.l8). 

kan shongtheut khlem don jing^er (dk. 18), kan thiah 
lyngngai khlem don jingpyntieng (dk. 19). Wat hamar 
ki jingkular kiba kat kine, don pat ka um ksang ba 
kthang ha ka dkhot 20, kaba ong: “Hynrei ki khmat 
jong ki riewsniew kin peit lehnohei; yn ym don lynti 
shuh ba kin lait, bad ka jingkyrmen jong ki sa tang 
ban dkut mynsiem”. 

Lyn. 20:1>3. Mynta ka kynti ruh, da ka jingbitar 
shla. U sngew kumba ma u bad la ki lok ki la shah 
daih tdong ha ki tien stad jong u Job. Ban shah rem 
u sngew poh; u sngew ruh kumba u la shah iQ'nnoh 
bein ha u Job. 

Lyn. 20:4-11. U sdang ban kynther lut la ki nia 
baroh. U tip ba u jop u tip shibun. Hynrei ka jinglong 
bad jingsngew kham ba halor ia kiwei ka tynruh sah 
ia u. La l^rnteit ia u Job la kum ia u khynnah, “Hato 
phim tip ia kane naduh mynbarim” (dk. 4) ba ka 
jingjop jong ki bymman ka long kaba lyngkot, bad ka 
jingkren jong ki bymhok teuig shikhyllipmat (dk. 5). 
Lada u don burom don l^n-dan, lada u stad, katno 
katno ruh, un jah duh junom, tang kum ka 
jingphohsniew, la tang kum ka jingleit rud lane ka 
mgai. “Ka khmat kaba la iohi ia u kan ym iohi shuh 
ia u, lyinne ka iing ba ju shong kan iohi shuh ia u” 
(dk. 9). 

Lyn. 20:12-19. Ka jingpynshitom namar ka pop ka 
thikna bha. Ki Iqrntien u Sophm, la kum ka bih 
seiAiong, ka bih seiApuh, ki thar bad par stet ha ki 
shyieng ba sator jong u Job. La k^nnoh ia u Job ba 
u kbum hapoh shyntur ia ka pop, la kum ia kaei kaei 
kaba thiang. Ym iapher na ka bih ka ban bam duh.. 


76 



La iemujor shuh: “Hynrei ka jingbam hapoh kpoh 
jong u ka la kyUa iwjit, ka long kum ka bih seiApuh 
hapoh jong u” (dk. 14). Ka dkhot 19 ka long kum u 
nam sarang uba dung ngam peiba sha ka dohnud 
jong u Job: “Dei namar ba u la iuh roit bad u la 
lyndet ia ki baduk, u la kurup ia ka iing kaba um 
shym la tei.” 

Lyn. 20:20-29. Ha ka jingkyrhai jong u bymman, ka 
don ka jingbitar jong u Blei. Ka nusib kan kylla syndet 
shen: na ka jingdap jingbiang pura sha ka jingkyrduh 
khait, sha ka jinglanot ba jubor. Ki khnam u Blei kin 
hap bynrap halor jong u. Un ym lait ei na ki, kat 
haduh ban da ioh pynjot thiaw. Wat ia kaba sah jong 
ka iing jain yn thang duh da ka leilieh. Kumne keifi 
la thain pynwai nia u Sophar: “Ki bneng kin sa thad 
la ka jingbymman jong u, bad ka khyndew kan sa 
ieng pyrshah ia u (dk. 27). la ki mar ki mata na iing 
jong u yn sa rong noh, yn sa patom ia ki ha ka sngi 
ka jingbitar u Blei (dk. 28). Kane ka long ka nong na 
u Blei ia u riewbymman, ka nong paten g ba rai u Blei 
na ka b 3 mta jong u” (dk. 29). 

Ha baroh ar tylli ki jylli tai nia jong u Sophar, la 
sdang da ka jingbitar shla bad la pynkut ruh da ki 
bainong jong ka jingbitar. Jar u la klet ba u la wan 
sha u nongpang uba shah shitom, uba ap khmih 
lynti ia ka jingpyntngen. 

